Bivši upravnik CZ-a o posetama Jovanovića\nČeda ulazio bez evidencije\nBEOGRAD - Dragiša Blanuša, bivši upravnik CZ, nije juče mogao da potvrdi, ali ni da demantuje, da je Čedomir Jovanović u Okružnom zatvoru posećivao Dušana Spasojevića. "Spasojević je bio u zatvoru od 3. maja 2001 do 7. septembra a ja sam na čelu CZ bio do sredine jula te godine. Nakon toga CZ je bio bez upravnika sve do oktobra, kada je na to mesto postavljen Velimir Vidić" - izjavio je Blanuša na konferenciji u Okružnom zatvoru, navodeći da posle odlaska nije mogao da zna ko sve dolazi u CZ.\n"Jovanović jeste dolazio u zatvor dok sam bio upravnik ali zbog Slobodana Miloševića i tada nije posećivao Spasojevića" - rekao je Blanuša. On je naveo i da se, bez obzira na stroga pravila, dešava da se u CZ ulazi bez evidencije na prijemnom. "Ne postoji službena beleška o svakoj poseti Jovanovića" - rekao je Blanuša. I novinari, koji su juče prisustvovali konferenciji za štampu, nisu na ulazu ostavili dokumenta već su samo sprovedeni do kancelarije upravnika.\nNisam moron da neradim raport\n"Nisam moron pa da svom radniku naredim da preda raport Jovanoviću" - izjavio je Dragutin Jadranin, načelnik Petog odeljenja CZ-a. "Sve što su Banđur i Terzić izjavili su laži. Banđur je ljut zbog toga što je izbačen iz stana od 130 kvadrata u kome je živeo sam, a Terzić jer je prebačen u KPZ Požarevac"- rekao je Jadranin.\n"Jovanović je bio zadužen za praćenje Miloševićevog stanja. Bio je u CZ one večeri kad je Milošević uhapšen, dana kad je isporučen za Hag kao i nekoliko puta pre toga, čak i one večeri kad je Milošević bio prebačen na VMA" - rekao je Blanuša navodeći da su se te posete odvijale u njegovoj kancelariji i da Jovanović nije bio u Miloševićevoj ćeliji.\nAleksandar Jovanović,, sadašnji upravnik Okružnog zatvora, naveo je da nije razgovarao sa Slavomirom Banđurom i Novakom Teržićem o njihovom istupanju u javnosti. "Ne želim da vodim istragu, ali će oni zbog toga sigurno biti kažnjeni jer niko od službenih lica ne može da daje izjave bez saglasnosti ministra" - rekao je Jovanović. On je rekao da ne zna da je ministar Batić za Banđura rekao da je džeparoš, koji je osuđivan. "To nije rekao niko iz ove zgrade. Protiv njega su četiri puta bile podnete prekršajne prijave zbog ugrožavnja reda, nasilničkog ponašanja tuče i jer nije prijavio promenu boravka" - rekao je Jovanović, navodeći da Banđur nikada nije bio osuđivan.\nOdbori za bezbednost i pravosuđe u ponedeljak o optužbama za veze sa zemunskim klanom\nPredsednik Četvrtog opštinskog suda tvrdi: Šiptar i Luković pušteni bez razloga\nOdobren tekst Solunske agende za zapadni Balkan\nMarović o očekivanjima od samita u Solunu\nLjajić kritikuje tužilaštvo Haškog tribunala\nPredlog zakona o zastavi SCG još nije završen\nPosle zahteva za uključenje SCG u bezbednosne projekte\nGordana Čomić optužila DSS: Kampanja protiv Zorana Đinđića\nBorislav Pelević se odrekao imuniteta\nSkupština SCG usvojila više zakona o kreditima


UPOZORENJE: “Srbija ozbiljno kasni sa usvajanjem Zakona o sprečavanju korupcije” – Kruševac PRESS\nAutor Redakcija\t Objavljeno 17.01.2019. 0\n“Ozbiljno se kasni sa usvajanjem novog zakona i mi sada moramo da malo poguramo stvari. Podstičem Ministarstvo pravde da se što pre završi tekst u skladu sa preporukama Greko i Akcionim planom za poglavlje 23 i 24, kako bi u skupštini bio što pre usvojen”, rekao je Fabrici na skupu povodom završetka tvining projekta “Prevencija i borba protiv korupcije”, koji je trajao 30 meseci i koji je EU finansirala.\nOn je kazao i da Srbija “treba da pruži dokaze za sprovođenje zakona”, a da će konačan pokazatelj uspešnosti biti broj osuda zbog korupcije.\n“Postojanje političke volje je preduslov da se postignu takvi rezultati, ali treba da postoji i hrabrost za borbu protiv korupcije”, rekao je Fabrici.\nMinistarka Jadranka Joksimović navela je da u Srbiji postoji politička volja za obračun sa korupcijom i da vlast svakodnevno dokazuje da je to na listi njenih prioriteta.\n“Vi znate da se govorilo da je bilo kašnjenja u primeni Akcionog plana 23 i 24 i to jeste tačno, bilo je kašnjanja jer smo se rukovodili principom ‘kvalitet pre brzine’, ali za ovakav zakon koji je u pripremi ne može da bude kasno”, rekla je Joksimović, dodajući da je u pitanju sistemski zakon, koji je trenutno upućen na mišljenje u GRECO (Grupa država za borbu protiv korupcije, telo Saveta Evrope).\nPomoćnik ministra pravde Čedomir Backović rekao je da očekuje da će javna rasprava o Nacrtu zakona o sprečavanju korupcije početi narednog meseca, ističući da će Zakon omogućiti “sprečavanje sukoba interesa i akumulaciju javnih funkcija”. Prema njegovim rečima, Zakonom se proširuju nadležnosti Agencije za borbu protiv korupcije, koja će imati direktan pristup podacima drugih organa i moći da postupa po anonimnim prijavama.\nKorupcijaSavet EvropeSem FabriciSrbija


CRNA LISTA ZA TRGOVCE NA INTERNETU: Veliki broj trgovaca ne posluje u skladu sa zakonom | Novosti.RS\nU najvećem broju slučajeva reč je o prodaji odeće i obuće a saopštenju ove dve organizacije za zaštitu prava potrošaca se navodi da se do liste, koja nije konačna, došlo na osnovu provere nekih trgovaca na fejsbuku, što je rađeno u saradnji sa potrošačkim organizacijama članicama NOPS.\nNaglašava se da Zakon o elektronskoj trgovini propisuje koje informacije pružalac usluge elektronske trgovine mora da poseduje a među je i obaveza da ako navodi cene, one moraju biti jasno naznačene, a posebno se mora naznačiti da li su u te cene uključeni troškovi dostave, ostali manipulativni troškovi, porez i drugi troškovi koji na njih utiču.\n„Ukoliko trgovac poseduje sve navedene podatke i ukoliko su isti tačno navedeni smatra se da on posluje u skladu sa Zakonom i da je kupovina kod takvog trgovca bezbedna, u smislu da se u toj situaciji primenjuju i odredbe Zakona o zaštiti potrošača i drugih zakona kojima se reguliše poslovanje van poslovnih prostorija trgovca“, navodi se u saopštenju.\nDodaje se međutim da broj potrošača koji se javljaju potrošačkim organizacijama u vezi sa kupovinom putem društvenih mreža od neregistrovanih prodavaca, svakodnevno raste.\nTakođe i da nažalost, u ovakvoj situaciji, odredbe Zakona o zaštiti potrošača nisu primenjive, odnosno ne važe i potrošačke organizacije ne mogu da postupaju, niti pruže adekvatne pravne savete, izuzev da potrošače upute na samostalni sudski postupak“, navodi se u saopštenju.\ninternet Nacionalna organizacija potrošača Srbije crna lista trgovci


Odložena utakmica Novi Pazar - Vojvodina - Sportske.net\nOdložena utakmica Novi Pazar - Vojvodina\nUtakmica prvog kola Super lige Srbije Novi Pazar -Vojvodina odložena je zbog obaveza novosadskog kluba u evropskim takmičenjima, saopštila je danas uprava ovog fudbalskog takmičenja.\nDžon Meri napustio VojvodinuŠarac: ''Idemo u Vels da odigramo dobar meč i prođemo u treće kolo''Bureković konačno predstavljen: ''Čast je biti fudbaler Vojvodine''Dobre vesti za Vošu, loše za Vuka RašovićaLalatović: ''Možemo da se nosimo sa Dinamom i Ircima, ali prvo Velšani!\nUtakmica prvog kola Super lige Srbije Novi Pazar - Vojvodina odložena je zbog obaveza novosadskog kluba u evropskim takmičenjima, saopštila je danas uprava ovog fudbalskog takmičenja.\n"Kao što je poznato, Novosađani u četrvtak gostuju u Velsu, gde brane minimalnu pobedu ostvarenu u Novom Sadu, a zbog daljine puta i organizacije povratka, kao i opšteg intresa srpskog fudbala i uspeha u kvalifikacijama, doneta je odluka o odlaganju utakmice 1. kola FK Novi Pazar - FK Vojvodina", navodi se u saopštenju lige.\nUtakmica će biti zakazana u "prvom narednom slobodnom terminu", koji zavisi i od rezultata Vojvodine u Evropi.\nLalat sve isplanirao, evo kada će postati selektor Srbije!?


Disclaimer - Odricanje od odgovornosti - Saveti za blogere\nPregledavanjem sajta majavuckovic.com (“Sajt” u nastavku teksta) i svog sadržaja do kog možete doći na njemu ili putem njega (email bilteni, email kursevi, elektronske knjige, webinari, online kursevi, društvene mreže) slažete se da u potpunosti prihvatate sve delove ovog disklejmera (odricanja od odgovornosti). U slučaju da se ne slažete sa bilo kojim njegovim delom, ovog momenta napustite sajt i nemojte više pristupati njegovom sadržaju.\nNema pravnih ni finansijskih saveta.\nAutorka sajta nije računovođa, pravnik ili finansijski savetnik, niti namerava to da postane. Informacije do kojih možete doći ne mogu zameniti informacije koje vam mogu dati vaš računovođa, pravnik ili finansijski savetnik. Svi sadržaji dati su na uvid u najboljoj nameri i autorka sajta ni u kom slučaju ne može biti odgovorna za bilo kakve štete i propuste i ni u kom slučaju ne prihvata odgovornost za direktne ili indirektne štete koje mogu nastati kao posledica korišćenja informacija.\nKorišćenjem sajta majavuckovic.com slažete se sa svim delovima gore navedenog odricanja od odgovornosti.


Halilović: Nastavljena akcija s ciljem pronalaska ubica dvojice policajaca - Bportal.ba - Najvažnije vijesti iz BiH\nOpsežna policijska akcija na pronalasku i identificiranju osoba koje bi se mogle dovesti u vezu s gnusnim ubistvom dvojice sarajevskih policajaca, a koja je u međuvremenu proširena i na područje Republike Srpske (RS), nastavlja se i danas u skladu s ranije utvrđenim planom.\n– Nastavljaju se aktivnosti na rasvjetljavanju ovog teškog krivičnog djela, po planu koji je sačinjen jučer – kazao je za Fenu komesar Ministarstva unutarnjih poslova KS Mevludin Halilović.\nHalilović je ranije rekao da se radi o aktivnostima koje provodi MUPKS u saradnji s Ministarstvom unutrašnjih poslova Republike Srpske, Državnom agencijom za istrage i zaštitu (SIPA) i Federalnom upravom policije (FUP).\nU međuvremenu su izvršene provjere alibija za određene osobe za koje postoje saznanja da bi se mogle dovesti u vezu s izvršenjem dvostrukog ubistva.\nKako mediji prenose, pripadnici MUP-a RS-a priveli su jučer više osoba koje se mogu dovesti u vezu sa spomenutim teškim zločinom, a koje su sinoć privedene u prostorije MUP-a KS-a. Istovremeno, navode da će danas biti napravljen presjek aktivnosti u cijelom ‘slučaju’ te da su u međuvremenu angažirane dodatne snage.\nU sarajevskom naselju Alipašino Polje – C faza, u blizini tržnog centra “Bingo”, u petak ranu ujutro, zasada nepoznati počinitelji, zasuli su rafalnom paljbom policijsku patrolu, koja ih je zatekla u krađi motornog vozila.\nOznačeno: mevludin halilovic, mup ks, ubistvo policajaca\nAgencija za rad i zapošljavanje BiH informira sve zainteresirane kandidate koji, putem Agencije za rad i zapošljavanje BiH, apliciraju za poslove njegovatelja u SR Njemačkoj, da je sa njemačke strane došlo do izmjena u pravilima postupanja i uslovima koje kandidati moraju ispunjavati u proceduri zapošljavanja. Izmjene se odnose na priznavanje diploma stečenih prekvalifikacijom, te priznavanje […]\nOgorčeni mještani izašli na ulicu: Mostarac danima u komi nakon sukoba s Romima\nMeho Voloder iz mostarskog naselja Opine već osmi dan leži u bolnici u komi nakon što ga je u tom naselju pretukla grupa Roma, tvrde mještani ovog naselja. Zbog ovog, kako navode, pokušaja ubistva njihovog sugrađanina, stanovnici Opina su se na poziv Udruženja građana Opine okupili jučer kako bi izrazili svoje nezadovoljstvo i frustracije “neradom nadležnih institucija […]


U Albaniji 6 novih zaraženih korona virusa\nU Albaniji zabeležena su 6 nova slučaja korona virusa, a ukupan broj obolelih je 76.\nMinistarstvo zdravlja Albanije saopštilo je da su njih četvoro na intezivnoj nezi. U toj zemlji je od korona virusa preminulo dve osobe. Dve osobe koje su bile prethodno rezultirale pozitivno na koronu virus, sada su negativne.\nPremijer Albanije naredio je građanima da od subote u 13:00 do ponedeljka u 5 ujutru niko ne izađe iz kuće, a svi objekti su zatvoreni. Inače, ovih dana policija i vojska su kontrolisale rastojanje između građana koji čekaju u red za prehrambene proizvode ili lekove.


Da li je u Parizu ponižena Srbija, ili je svet pokazao Vučiću da mu je mesto u ćošku | Kolubarske Blog\nDa li je u Parizu ponižena Srbija, ili je svet pokazao Vučiću da mu je mesto u ćošku\nSto godina pobede u Prvom svetskom ratu obeleženo je tako što je Vučić godpodin, kao vrhovni komandant, digao vojsku i pokazao kakvu silu Srbija, on, ima. Bilo je celodnevno, sa svih pasuljanskih poligona, puvanje preko malih ekrana.\nOnda je gospodin Vučić, kao pravi baja, otišao u Pariz, gde je svet obeležavao pobedu i primirje kojima je okončana velika klanica naroda. I tamo je Vučiću, kako je sam saopštavao, krenulo pobednički. Jedini se sastao sa Angelom Merkel, koja mu je čestitala na ekonomskim uspesima, dva puta je, i to pred 25 svedoka, pozdravio Trampa, koji mu je rekao da su Srbi veliki narod, i čestitao mu što predstavlja veliki narod.\nVerovatno bi Vučić nastavio da dominira i u Parizu, na centralnoj svečanosti - na kojoj je francuski predsednik Makron poručio da je nacionalizam izdaja patriotizma – možna da bi, po RTS-u, koji je zamrznuo Vučićev kadar tokom govora francuskog predsednika, i tamo bio glavni baja. No, u direktnom prenosu, koji, nažalost po Vučića, nije realizovao RTS, videlo se da Vučić nije na glavnoj bini, gde je Kolinda bila u prvom redu, a Tači odmah iza Putina, već da su ga smestili prekoputa u ćošak, takoreći da kleči na kukuruzu.\nOsnovno pitanje koje se ovde postavlja jeste, da li je svet, na ovaj način, ponizio Srbiju, koja je procentualno imala najviše žrtava u Prvom svetskom ratu, ili je Vučiću poslata poruka da svet, kada je on u pitanju, zna sa kim ima posla. Za svakoga ko zna šta je Srbija, i ko zna ko je, i šta je, Vučić, nema dileme, uostalom zar nije Srbija sama sebe ponizila izabravši Vučića da je predstavlja.\nPogađate, najteže je bilo Vučiću, što je potvrdio i Vulin rekavši da je Vučiću bilo najteže. A on, najcenjeniji državnik, koji je obezbedio najveću demokratiju, najveći prosperitet, kad je video gde su ga met'uli, samo je gledao u zemlju, i u ekran. To je, a ko bi, iskoristio Tači, i uslikao se i sa Putinom, i sa Trampom, istina, nije imao, ili bar nije rekao, da je imao 25 svedoka.\nNaravno da je Vučić gospodin bio dostojanstven, pojačano je nastavio da ne spava i ne jede u interesu Srbije, samo je dozvolio sebi da kaže "da sumnja šta se tamo desilo, ali o tome ne može da govori javno". Šta Vučić sumnja, promptno javio nezavisni "Informer": Šiptari dali 25 miliona dolara da Tači sedi iza Putina! Eto šta biva kad se štedi, a moglo se, onih 200 miliona evra, koje država dala za "Kopernikus", koji ne vredi ni po lule duvana, pametnije plasirati. Može li se porediti 200 i 25 miliona, ne može, pa za 200 miliona Vučić je mogao da bira mesto, da bude ispred prvog reda, da ga ture na Ajfelov toranj.\nŠta je pesnik 'teo da kaže, 'teo je kaže, braćo i gospođe, da je ovom prilikom Vučić gospodin totalno zakazao, i otišao nepripremljen za susret sa tim belosvetskim hohštaplerima. A mogao je u Pariz da pošalje konvoj autobusa i letećih automobila, avionima bi išle razne "delije", koji bi, kao slučajni prolaznici, na licu mesta tražili da Vučić bude ispred prvog reda, mogli su i razni Moroni da stave veto na protokol, da se organizuje glasanje ko di sedi, da to bude demokratski, da naš RIK broji glasove, bar Vučić zna kako se sve to radi, no, lako je sad biti pametan.


Danas su nastavljeni radovi u ulici Veljka Vlahovića u Kuli, gde treba da bude dodata još jedna, treća saobraćajna traka uz postojeće dve, a zatim će se preliti asfaltom deonica od semafora do mosta. Završetak radova zavisiće od vremenskih uslova, ali kako ističe rukovodilac Odeljenja za investicije, zaštitu životne sredine i energetski menadžment opštine Kula, Blažo Kostić, radiće se uvek kada se za to steknu uslovi, a to prvenstveno zavisi od toga da temperatura bude iznad nule.\n„Shodno vremenskim prilikama, nastavljamo sanaciju puteva na teritoriji opštine Kula. Sada smo u ulici Veljka Vlahovića, gde je u toku proširenje treće trake. Očekujemo da ćemo uskoro početi sa podlogom i sa asfaltiranjem, odnosno kompletnim presvlačenjem ulice, od semafora do mosta. Takođe, mogu da kažem da smo počeli da radimo pripremu podloge za ulicu Petra Drapšina, a u narednih par dana ćemo krenuti kompletno presvlačenje deonice od krivine na Gederu do ulice Veljka Vlahovića, kako bi saobraćajnicu pripremili za veće radove, pošto sledeće godine počinje sanacija ulice Maršala Tita“, izjavio je Kostić.


Dan online - Balkan: - 2018-07-18\nBalkan - datum: 2018-07-15 DUŠAN PROROKOVIĆ UKAZAO NA PROBLEMATIČNI STAV SA SAMITA U BRISELU Bosanski izbori u NATO deklaraciji\nIzvršni direktor Centra za strateške alternative Dušan Proroković izjavio je da je vrlo indikativno što se u deklaraciji sa poslednjeg Samita NATO u Briselu našla rečenica u vezi sa predstojećim izborima u BiH.\nOn kaže da je u deklaraciji sa Samita NATO navedeno da predstojeći oktobarski izbori u BiH moraju biti organizovani po demokratskim standardima i ocijenio da je ta rečenica u vezi sa BiH i izborima „vrlo problematična“.\n„Volio bih da ovaj put griješim i da se nešto „iza brda ne valja” i da ne spremaju neke provokacije tokom oktobra u BiH, ali vrlo indikativno je što se jedna takva rečenica našla u NATO deklaraciji“, rekao je Proroković za medije iz Republike Srpske.\nOn je dodao da se sjeća početka 90-ih, kada su na takav način izlazile formulacije na samitima NATO prije izbora u SR Jugoslaviji, nakon čega se na tadašnjeg predsjednika Slobodana Miloševića vršio pritisak da je nedemokrata, da izbori nijesu ispunili elementarne demokratske procedure.\nProroković kaže da očekuje nove pritiske, ali da se iz deklaracije NATO, koja je usvojena prije tri dana i na osnovu tona koji je korišćen na skupu u Briselu, ne vidi da će biti nekih drugih vrsta pritisaka nego političkih.\nOn je naveo da se u poslednjoj deklaraciji NATO-a moglo vidjeti da je alijansa jako posvećena balkanskom pitanju i da se u tom dokumentu razmatra situacija u svakoj od država regiona.\n„Ne radi se samo o BiH i Srbiji, nego i o takozvanoj republici Kosovo, o evroperspektivi Prištine, koja se eksplicitno spominje prvi put od kada pratim samite NATO“, rekao je Proroković.\nOn je naveo da se na takav način „najavljuju“ i oružane snage (samoproglašenog Kosova) i njihovo vrlo brzo formiranje.\n„Balkan za NATO predstavlja jedan od važnijih regiona na koji moraju da se prošire u narednim godinama. Ova situacija sa Rusijom i konflikt koji imaju i u Ukrajini i Siriji je sve to ubrzala”, rekao je Proroković.\nKada je riječ o pojačanom prisustvu britanskih specijalaca u BiH, Proroković kaže da ne zna da su se Britanci ikada povlačili iz BiH i da oni sada žele da pojačaju pritisak.\n„Te stvari idu po nekim njihovim projekcijama i slijede neke njihove ciljeve, ali to nas ne treba pretjerano da brine. Nas treba da interesuje samo zaštita onog što definišemo kao svoje ciljeve“, kaže Proroković.\nOn je naveo da je Britanaca bilo u BiH u većem ili manjem broju od potpisivanja Dejtonskog sporazuma, kao i pripadnika službi raznih drugih država, koji instaliraju svoj uticaj u BiH.\n„BiH je klasičan protektorat. Oni tu nastupaju kako su kolonijalne sile tokom istorije nastupale“, dodao je Proroković.(RTRS)\nMakedonija nema vremena za gubljenje\nNije platio opoziciji 300 hiljada eura\nMogući vanredni izbori\nRuskih vojnika nema, o njima pričaju kao o Marsovcima\nVelike sile crtaju novu mapu Balkana\nNajskuplji vozni park\nOd slavlja do protesta\nVraćajte se kući, počinje hajka\nŠtite teroriste uz američki blagoslov\nPovrijeđena tri muškarca, uhapšene 32 djevojke\nBosanski izbori u NATO deklaraciji


Sporost EPS-a koštaće nas 100 miliona evra\nSporost EPS-a koštaće nas 100 miliona evra\nPrve isporuke uglja iz poplavljenih kopova “Kolubare” TENT ne može očekivati pre proleća, zbog čega će se na uvoz struje potrošiti još 100 miliona evra.\nViše od dva meseca je prošlo od poplava, a tender za ispumpavanje vode iz kopova je raspisan tek pre dva dana. Čak ni činjenica da država već troši desetak miliona evra mesečno na uvoz struje koja nam nedostaje zbog poplavljenih kopova, nije ubrzalo poslovodstvo EPS-a.\nSamo u maju i junu uvezeno je 488 miliona kilovat-sati, za šta je plaćeno 20,18 miliona evra. EPS je struju u tom periodu kupovao od 24 kompanije po prosečnoj ceni od 4,135 evrocenti po kilovat-satu.\nAko se pretpostavi da će Srbija do proleća mesečno morati da kupuje najmanje tu količinu struje, jer su potrebe u zimskom periodu više a struja skuplja, jasno je da će samo za uvoz biti potrebno i do 100 miliona evra. Deset puta manje košta ispumpavanje vode i mulja iz kopova.\n„Vraćanje na proizvodnju od 90.000 tona dnevno, koliko se iz “Kolubare” dopremalo u TENT, očekuje se tokom prvog kvartala 2015. godine“, kažu u EPS-u.\nTo znači da bi kopovi mogli da prorade i u januaru, ali i martu, što je izvesnije. Sa osposobljavanjem kopova moglo je da se počne bar mesec dana ranije, što bi značilo najmanje 10 miliona evra manje za uvoz struje. To što će se potrošiti na struju moglo je da se potroši na kopove.\nPosle skoro mesec dana usaglašavanja sa Svetskom bankom, tender je konačno raspisan 24. jula. Kako piše u uslovima javnog poziva, prednost će imati firme koje daju najnižu cenu uz rok završetka posla od maksimum 105 dana. Ime firme koja će prazniti kolubarske kopove biće poznato do 11. avgusta, nakon čega kreću radovi.\nVoda i mulj trebalo bi da budu ispumpani do decembra, i to će biti samo deo posla. Kako će ići dalja dinamika osposobljavanja kopova, zavisiće u kakvom stanju će biti potopljene mašine i oprema.\nIspumpavanje vode iz kopova kasnilo je, između ostalog, jer EPS nije pripremio tender u skladu sa standardima Svetske banke. Prema saznanjima “Blica”, prvobitna verzija javnog poziva, na koji je Svetska banka stavila veto, nije sadržala neke elementarne stvari. U EPS-u nisu ni znali da je obavezni deo posla analiza mulja.\nIzvor “Blica” kaže da je tender koji je EPS pripremio, kroz uslove poput obaveznog posedovanja pumpi, favorizovao određene firme. To je moralo da se ispravi i uskladi sa standardima i uslovima Svetske banke, koja je finansijer posla. Srbija je od Svetske banke tražila “Imrdžnsi rikaveri loun” koji omogućava da se 40 odsto kredita isplati retroaktivno.\nStruju smo nabavljali od 24 firme, od kojih je čak 19 iz beograda\n45.000 tona je trenutna dnevna proizvodnja uglja u “Kolubari”\n90.000 tona uglja na dan potrebno TENT-u\n65.000 tona uglja se očekuje iz Velikih Crljena kada prorade\n488 miliona kilovat-sati dosad kupljeno na otvorenom tržištu\n20,18 miliona evra plaćena je kupljena struja\n4,135 evrocenti po kilovat-satu je prosečna cena uvozne struje


Licenca za MasterCard Acquiring | Kamatica\nLicenca za MasterCard Acquiring\nKomercijalna banka sa velikim zadovoljstvom obaveštava svoje cenjene klijente da je postala ovlašćena banka i po poslovima MasterCard Acquiring-a.\nLicenca koju je Banka dobila od sada omogućava prihvatanje i MasterCard i Maestro kartica u mreži trgovaca koji poseduju POS terminale Komercijalne banke.\nNovi servis omogućava da trgovci – klijenti Banke, ne samo na novim nego i na postojećim POS aparatima, pored kartica iz Visa i DinaCard programa, prihvataju i kartice iz MasterCard/Maestro programa, svih banaka izdavalaca i svih vrsta, uključujući i najsavremenije čip kartice.\nPočevši od septembra, ovu uslugu će sadržavati svi novozaključeni ugovori sa trgovcima – akceptantima kartica Komercijalne banke.\nTrgovce sa kojima već postoji poslovna saradnja Banka će kontaktirati radi dogovora i zakazivanja termina za obavljanje operativnih aktivnosti, na lokaciji na kojoj je POS terminal instaliran, u cilju njegovog aktiviranja za navedene poslove.\nUz najširu ponudu platnih kartica na našem tržištu, Komercijalna banka na ovaj način dodatno podiže ukupni kvalitet usluge, kako za svoje partnere-akceptante, tako i za sve korisnike kartica, u želji da im svaka kupovina predstavlja istinsko uživanje.


Olga Alkalaj - Wikipedia\n23. novembar 1907. (1907-11-23)\n15. mart 1942. (dob: 34)\nOlga Alkalaj (1907 — 1942), jugoslavenski advokat, aktivistica predratnog ženskog pokreta i učesnica pokreta otpora u Drugom svetskom ratu.\nRođena je 23. novembra 1907. godine u Beogradu. Još kao učenica gimnazije pristupila je omladinskom reolucionarnom pokretu i postala članica Saveza komunističke omladine Jugoslavije (SKOJ). Kao studentkinja Pravnog fakulteta u Beogradu, bila je aktivna u studentskom revolucionarnom pokretu i 1923. godine je primljena u članstvo Komunističke partije Jugoslavije (KPJ).\nSeptembra 1941. godine imenovana je za člana privremenog Mesnog komiteta KPJ u Beogradu. Prilikom jedne partijske provale, novembra 1941. godine, bila je uhapšena od starne Gestapoa. Najpre se nalazila u logoru na Banjici, gde je bila podvrgnuta strašnim mučenjima u nameri da oda druge članove organizacije. Pošto ništa nije priznala, prebačena je u sabrini logor za Jevreje na Sajmištu. Zbog teških povreda, koje je zadobila prilikom saslušavanja na Banjici, morala je biti prebačena u Jevrejsku bolnicu.\nPartijska organizacija u Beogradu, organizovala je njeno bekstvo, ali ona nije htela da pobegne jer se plašila da svojim begom dovede u smrtnu opasnost ostale bolesnike, koji bi mogli stradati kao taoci. Po nalogu Gestapoa odvedena je iz bolnice 15. marta 1942. godine i u kamionu (zvanom „dušegupka“), zajeno da grupom drugih Jevreja, na putu do Jajinaca ugušena otrovnim gasom.\nRadivoje Davidović, "Od Daviča do Čelebonovića - ulice beogradskih Jevreja", Čigoja štampa, Beograd, 2010.\nDobavljeno iz "https://sh.wikipedia.org/w/index.php?title=Olga_Alkalaj&oldid=40795544"\nPoslednja izmjena na dan 21 januar 2018, u 22:28 č.\nOva stranica je zadnji put izmijenjena 22:28, 21 januar 2018.


Polaznici Visokih studija bezbednosti i odbrane u poseti Vojnoobaveštajnoj agenciji\nNaslovna » INFO » Događaji » Polaznici Visokih studija bezbednosti i odbrane u poseti Vojnoobaveštajnoj agenciji\nPolaznici Visokih studija bezbednosti i odbrane realizovali su danas studijsku posetu Vojnoobaveštajnoj agenciji (VOA) Ministarstva odbrane Republike Srbije.\nPredstavnici VOA su na početku posete prezentovali polaznicima Visokih studija bezbednosti i odbrane muzejsku postavku vojnoobaveštajne službe u Srbiji od 1884. godine do danas. Tokom obilaska muzejske postavke polaznici Visokih studija bezbednosti i odbrane iskazali su veliko interesovanje za bogatu istoriju i tradiciju obaveštajne delatnosti u Srbiji.\nNakon obilaska postavke vojnoobaveštajne službe, zamenik direktora VOA pukovnik Stojković Zoran upoznao je polaznike sa mestom Agencije u bezbednosno-obaveštajnom sistemu Republike Srbije i zakonskim okvirom delovanja, sa osnovama njene organizacije, nadležnostima i funkcijama, kao i misijama, težišnim zadacima i aktivnostima Vojnoobaveštajne agencije. Potom su slušaocima Visokih studija bezbednosti i odbrane prezentovane nadležnosti i aktivnosti pojedinih organizacijskih celina Agencije, pre svega izaslanstava odbrane i Centra za obuku kadrova obaveštajne službe.\nINFO Događaji Polaznici Visokih studija bezbednosti i odbrane u poseti Vojnoobaveštajnoj agenciji


Naprednjaci mogu samostalno da formiraju vlast u celom Pirotskom okrugu\nSrpska napredna stranka ubedljivo je pobedila u svim opštinama Pirotskog okuga.\nPored Pirota, gde su naprednjaci osvojili 57,38 % glasova, sličan broj glasova osvojili su u Dimitrovgradu, a još ubedljiviji su bili u Babušnici i Beloj Palanci gde imaju preko 75 % glasova izašlih birača.\nGradska izborna komisija u Pirotu potvrdila je preliminarne rezultate objavljene u ponedeljak ujutru, a pobeda naprednjaka u Pirotu nije usamljena u celom okrugu.\nNaprednjaci su pobedili u svim opštinama Pirotskog okruga, a najubedljiviji su bili u Beloj Palanci gde je bila i najveća izlaznost. Od upisanih 9.067 glasača, glasalo je 7.417 ili skoro 82 %.\nNajviše glasova Belopalančani su dali Srpskoj naprednoj stranci - 5.687, pa će naprednjaci u budućem sazivu imati ogromnu većinu sa 24 odbornika od mogućih 29.\nSocijalistička partija Srbije osvojila je 908 glasova i imaće 3 odbornika, a i treća lista koja je učestvovala na izborima imaće svoje predstavnike u parlamentu - za Srpsku radikalnu stranku glasalo je 522 Belopalančana i oni će imati 2 odbornika.\nSlična situacija je i u Babušnici, gde je izlaznost bila 77,79 % i od 9.105 građana glasalo je 7.083.\nNa izborima u Babušnici biralo se između 6 lista, a polovina će imati svoje predstavnike u lokalnoj skupštini. Najviše glasova pripalo je SNS-u, naprednjaci su osvojili 4.286 glasova i imaće 16 mandata.\nČetiri mandata i 1.068 glasova pripalo je koaliciji SPS-a i Demokratske partije Bugara, dok su preostala 3 mandata pripala listi "Milan Stamenković Singer".\nIspod crte ostali su Socijaldemokratska partija Srbije, Pokret slobodnih građana i Pokret obnove kraljevine Srbije.\nApsolutnu vlast naprednjaci će imati i u Dimitrovgradu gde će imati 19 od 29 odbornika. Oni su u ovoj opštini osvojili 3.181 glasova ili 56,93 %.\nDrugoplasirana u Dimitrovgradu je Demokratska partija Bugara sa 823 glasa i oni su osvojili 4 mandata, dok je trećeplasirani SPS sa 541 glasom i imaće 3 odbornika.\nMesto u lokalnom parlamentu pronašla je i Jedinstvena Srbija koja će imati 2 madata, a jedan mandat osvojila je lokalna grupa građana Feniks.\nIzlaznost u Dimitrovgradu bila je 66,57 %, a ispod crte ostala je samo Srpska radikalna stranka.


Loše strane kontracepcije "depo-provera", kontraceptivne pil\nSredstvo protiv začeća na bazi progesterona, "Depo-provera" ili skraćeno DMPA, može da smanji gustinu kostiju, ali taj gubitak se znatno ograničava ukoliko se ne puši i ako se unose umerene količine kalcijuma, poručuju američki stručnjaci sa Univerziteta Teksasa.\n"Depo- provera" se daje injekcijom na svaka tri meseca i u principu se smatra efikasnim, jednostavnim i jeftinim načinom kontracepcije, ali može da izazove znatan gubitak koštane mase.\nNeka istraživanja su, istina, pokazala da se, po prestanku korišćenja "depo provere", izgubljena koštana masa često obnavlja, ali ipak nije izvesno da li se gubitak sasvim nadoknađuje.\nTeksaško istraživanje na 95 žena korisnica "provere" tokom dve godine ukazuje da su one koje su pušile, ili nisu konzumirale dovoljno kalcijuma, bile pod izuzetno velikim rizikom od gubitka koštane mase - što se definiše kao opadanje za pet odsto u kičmenom delu i kuku.\nIspitanice koje su pušile bile su pod četiri puta većim rizikom od ovakvog gubitka koštane mase, nego one koje nisu pušile, s tim što se taj rizik smanjivao za 19 odsto sa svakih 100 mg unetog kalcijuma dnevno.\nMeđu ženama koje su izgubile najmanje pet odsto koštane mase u kičmi ili kuku tokom dve godine, prosečan dnevni unos kalcijuma bio je svega 484 mg, dok je preporučen unos tog minerala 1.000 mg.\nKod ispitanica koje su konzumirale više od 600 mg kalcijuma dnevno, gubitak koštane mase iznosio je oko dva odsto, ili manje.\nUtvrđeno je, takođe, da su žene koje su prethodno bar jednom rađale, bile pod upola manjim rizikom od znatnijeg gubitka koštane mase od onih koje nisu rađale.\nZaključak studije je da kod žena koje su rađale, koje ne puše i konzumiraju najmanje 600 mg kalcijuma dnevno (bilo kroz hranu, bilo kao dijetetski dodatak) postoji "minimalan razlog za brigu" oko gubitka koštane mase zbog korišćenja "depo provere".\nTeksaški stručnjaci koji su učestvovali u ovom istraživanju, poručuju da bi lekari trebalo da savetuju korisnicama ovog kontraceptivnog sredstva da ostave cigarete i povećaju unos kalcijuma.\n⇐ Godišnja doba i plodnost utiču na menopauzu\nBorba protiv raka grlića materice ⇒


U ovonedeljnom izveštaju, aktivistička mreža "Avaaz" je otkrila da je Fejsbuk nastavio da dozvoljava ekstremno desničarskim i anti-EU grupama da šire lažne informacije. Nezavisno proveravanje činjenica na hiljadama stranica primetilo je širenje dezinformacija, govora mržnje ili pozive na nasilje uz pomoć lažnih naloga.\nU Nemačkoj su botovi širili uverenja krajnje desničarske stranke Alternativa za Nemačku, dok je u Francuskoj objavljivan sadržaj belih supremista. U Italiji su botovi delili lažne vesti i poruke podrške desničarskoj stranci Liga.\nNakon sopstvene nezavisne istrage, Fejsbuk je ugasio veliki broj takvih stranica i grupa sa gotovo šest miliona pratilaca. Ova akcija je vredna hvale, ali je došla prekasno. Milioni Evropljana su već bili izloženi štetnom sadržaju, lažima i mržnji, a potez ne rešava glavni problem.\nIsticanje dezinformacija u predizbornim debatama se pogoršalo sa novim pravilima političkog reklamiranja koja je Fejsbuk uveo nakon referenduma o Bregzitu 2016. godine. Prema novim pravilima, kupac reklame može da plati za politički sadržaj samo u svojoj zemlji.\nRezultat toga je da su EU stranke, institucije i civilne grupe sprečene da koriste Fejsbuk i njegove druge platforme za kampanje na nivou cele unije.\nTo je veliki previd ove društvene mreže. Držanjem političkih poruka unutar državnih granica, mejnstrim stranke i pro-EU organizacije su sprečene da dopru do građana i saniraju loše posledice dezinformacija.\nFejsbuk ulaže dosta energije da dokaže svoju neutralnost, ali su pravila kompanije o političkom reklamiranju daleko od politički neutralnih.\nInsistirajući na toj neutralnosti, Fejsbuk je kreirao lažnu jednakost između ultra-nacionalističke propagande i ideologija mejnstrim stranaka. To pruža indirektnu prednost političkim preferencama ekstremista.\nStoga ne čudi što su ultra-desničarske stranke među poslednjim preostalim braniteljima interesa Fejsbuka. Evropska unija je pokazala da je ravnodušna prema aktivnostima ove mreže.\nVIDEO: Kako društvene mreže utiču na mentalno zdravlje mladih, i zašto je INSTAGRAM OPASAN\nHepo kocka Too, fejsbuk braćo haaahahahahaaaaa...


DAD Draxlmaier i Industrijski sindikat DAD DM usvojili „Procedure o postupku izbora i načinu rada Odbora za bezbednost i zdravlje na radu“. Bezbednost i zdravlje podignuti na viši nivo kao i praćenje mera predviđenih procedurama.\nDAD Draxlmaier startovao sa novim Odborom za bezbednost i zdravlje na radu\nVišemesečna zalaganja i aktivnosti predstavnika DAD DM i Industrijskog sindikata Srbije rezultirali su usvajanjem novih „Procedura o postupku izbora i načinu rada Odbora za bezbednost i zdravlje na radu“.\nOve Procedure su jasno definisale izbor i način rada Odbora za bezbednost i zdravlje na radu, obaveze poslodavca prema Odboru, prava i obaveze predstavnika zaposlenih u Odboru kao i način prikupljanja informacija i izveštavanje.\nPostignuta je i načelna saglasnost da se članovima Odbora, predstavnicima radnika omogući sticanje znanja i edukacije iz oblasti zaštite zdravlja i bezbednosti na radu a što je preduslov za kvalitetan i odgovoran rad Odbora.\nPotpise na tekst Procedura su stavili poslodavac i IS DAD DM.


Srbija nedovoljno učinila na unapređenju i zaštiti ljudskih prava - CPD\nPlatforma organizacija sa saradnju sa mehanizmima UN za ljudska prava podnela je Kancelariji Visokog komesara Ujedinjenh nacija za ljudska prava izveštaj o dosadašnjem statusu ispunjenosti preopruka koje su upućene Srbiji 2018. godine u okviru trećeg ciklusa Univerzalnog periodičnog pregleda pred Savetom za ljudska prava Ujedninjih nacija. Od 175 preporuka koje se odnose na unapređenje i zaštitu ljudskih prava koje je Srbija prihvatila, u izveštaju je analiziran stepen ispunjenosti 56 preporuka. Samo tri preporuke su ocenjene kao delimično ispunjene dok je preostalih 53 ocenjeno kao neispunjene.\nRepublika Srbija nije učinila dovoljno napora kako bi omogućila inkluzivno obrazovanje svakom detetu. I dalje je visoka stopa ranog napuštanja sistema obrazovanja, posebno romske dece. Izričita zabrana telesnog kažnjavanja dece i dalje nije predviđena zakonom.\nPlatformu pored Centra za prava deteta čine:\nInicijativa za prava osoba sa mentalnim invaliditetom MDRI\nMreža SOS Vojvodima


DRI: Potrebno unaprediti sistem odvojenog sakupljanja komunalnog otpada - Poljoprivredne vesti | Agroklub.rs\nDRI: Potrebno unaprediti sistem odvojenog sakupljanja komunalnog otpada\nU Srbiji je od 2017. do 2019. godine proizvedeno ukupno 831.000 tona komunalnog plastičnog otpada. Od ove količine otpada odvojeno je sakupljeno i reciklirano 14.000 tona, ili dva odsto. S obzirom da odvojeno sakupljanje komunalnog plastičnog otpada nije sistemski organizovano, velike količine završavaju na nesanitarnim deponijama ili u zemljištu i rečnim koritima, pokazao je Izveštaj o reviziji svrsishodnosti poslovanja "Upravljanje plastičnim otpadom".\nKako je naglasio predsednik Državne revizorske institucije i generalni državni revizor Duško Pejović, u cilju postizanja veće stope reciklaže plastičnog otpada, potrebno je unaprediti sistem odvojenog sakupljanja komunalnog otpada i primenu načela produžene odgovornosti proizvođača.\nPo njegovim rečima, revizija je pokazala i da nije uspostavljena adekvatna koordinacija između subjekata sistema upravljanja ambalažnim otpadom, što za posledicu ima nisku stopu reciklaže i nedovoljno ulaganje u sistem odvojenog sakupljanja otpada.\nDa bi se unapredio sistem sakupljanja reciklabilnog otpada, potrebno je uključiti neformalne sakupljače u postojeći sistem sakupljanja otpadom.\nPotrebno i sprovođenje stalnog inspekcijskog nadzora\nPreporuke koje su državni revizori dali subjektima revizije - Ministarstvu zaštite životne sredine, Agenciji za zaštitu životne sredine, Pokrajinskom sekretarijatu za urbanizam i zaštitu životne sredine AP Vojvodine, gradovima Beogradu i Novom Sadu, treba da omoguće uspostavljanje zakonodavnog i planskog okvira koji će biti osnova za efektivno i efikasno upravljanje plastičnim otpadom.\nZatim, uspostavljanje sistema upravljanja otpadom u skladu sa principima cirkularne ekonomije, odnosno prelaska sa linearne na kružnu proizvodnju i potrošnju, kao i praćenje rezultata sprovedenih mera upravljanja plastičnim otpadom, čime bi se smanjio pritisak na životnu sredinu. Potrebno je i sprovođenje stalnog inspekcijskog nadzora nad radom operatera upravljanja ambalažnim otpadom.\nSakupljanje otpada Državna revizorska institucija Kolumalni otpad Reciklaža Nikola Stefanović


M. K. 24. juna 2017. 12:36\nZahvaljujući boljoj zaposlenosti, daleko boljoj naplati doprinosa i većoj fiskalnoj disciplini mi možemo da kažemo da nam je kasa punija, a zaključno sa 22.junom u kasu PIO fonda je uplaćeno pet milijardi dinara više nego što je planirano, rekao je danas ministar za rad, zapošljavanje, boračka i socijalna pitanja Aleksandar Vulin.\nOn je prilikom obilaska penzionera koji se nalaze na besplatnoj rehabilitaciji u Vrnjačkoj Banji rekao, da je povećanje prihoda u kasi veće za 2,81 odsto u odnosu na planirano i da su zahvaljujući tome obavezne dotacije koje idu na svaku od penzija toliko smanjene da PIO fond neće povući 11,5 milijardi dinara.\n„Kada dobro radite, kada imate više zaposlenih, kada se bolje naplaćuju doprinosi možete da vodite računa o penzionerskom standardu. Politika vlade Aleksandra Vučića je bila, i svaka sledeća vlada na koju presudno bude uticao Vučić nastaviće sa tom i takvom politikom, da sve što zaradino najpre podelimo sa onima koji su najzaslužniji, da oni koji su najsiromašniji prvi osete zašto je dobro što smo u mirnoj državi, što smo obezbedili fiskalnu konsolidaciju i zato danas možemo da kažemo da smo 12.500 penzionera poslali u banje“, naveo je Vulin.\nOn je dodao da je ove godine 1000 penzionera više poslato u banje.\n„Zahvaljujući većoj količini novca, zahvaljujući tome što nismo povukli 11,5 milijardi dinara mi smo ove godine obezbedili da se penzije dotiraju sa 35 procenata, a nadamo se, ako se ovako nastavi da ćemo do kraja godine to raditi sa 33 procenata. Radi poređenja, 2012. država je dotirala svaku penziju sa 48 odsto“, istakao je Vulin.\nDirektor hotela Merkur, Dejan Stanojević u kome penzioneri dobijaju besplatnu rehabilitaciju, rekao je da je od ove godine krenula i akcija besplatne rehabilitacije sa ratnim vojnim invalidima kojih će oko 250 doći u banju.\n„Ovo je na zadovoljstvo korisnika, nas u hotelu i svih u zajednici. Pacijenti, penzioneri i sa najnižim primanjima imaju mogućnost da budu gosti hotela i osete poboljšanje svog zdravlja i to je naša misija i ono što je najvažnije“, rekao je Stanojević.\nZamenik direktora PIO fonda, Aleksandar Milošević rekao je da je jedan od osnovnih zadataka ovog fonda briga o penzionerima.\n„Fond svake godine vrši korekciju pravilnika o društvenom standardu penzionera kojom proširuje brigu o penzionerim, tako smo ove godine prvi put u pravilnik uveli da osim toga što penzioneri sami biraju u koju banju hoće da idu ovog puta slepa lica imaju i pratioca što je velika novina“, rekao je Milošević.\nOn je dodao je bilo 40.000 zahteva za korišćenje besplatne rehabilitacije u banjama i da će ove godine 1.500 penzionera više nego prošle godine otići u banje zahvaljujući boljoj naplati doprinosa.\nPredsednik opštine Vrnjačka banja, Boban Đurović rekao je da je ponosan što je specijalna bolnica Merkur uspela da konkuriše i dobije svih pet programa u saradnji sa ministarstvon.\n„To povećava broj gostiju, ali je i velika reklama jer su svi koji dođu jako zadovoljni što je doprinos i za Vrnjačku banju i za celu Srbiju“, rekao je Đurović.\nTako lepo prosto neverovatno sada cemo mi penzioneri da uzivamo, tako nam dobro ide. Nego onako usput kada ce da se ukone privremeni zakon o umenjenju penzija zarad boljitka drzave? Kada je ovako dobro verovatno uskoro odnosno samo sto nije.\nzoran pre 3 godine


Komšić potvrdio da članovi Predsedništva BiH 8. oktobra dolaze u Beograd - Svet - Dnevni list Danas\nPočetna » Svet » Komšić potvrdio da članovi Predsedništva BiH 8. oktobra dolaze u Beograd\n0Piše: Beta 20. septembra 2019. 16.39\n„Reč je o trilateralnom sastanku i polaganju kamena temeljca za autoput Sarajevo – Beograd“, kazao je Komšić novinarima posle sednice Predsedništva BiH.\nKomentarišući sutrašnji sastanak Vučića sa liderima parlamentarnih stranaka iz republike Srpske u Beogradu, on je kazao da se nada da će Vučić biti „mudriji od nekih naših političara“.\n„Nadam se, čak to od njega očekujem, da će Vučić biti mudriji od naših političara kada je reč o tom sastanku“, kazao je Komšić.\nOn je dalje rekao da je na današnjoj sednici Predsedništva BiH razgovarano o ukupnoj situaciji u BiH, kao i da su pokušali da dodju do kompromisa kada je reč o formiranju vlasti, odnosno o slanju Godišnjeg nacionalnog programa (ANP) za NATO.\nO tome, kako je istako Komšić, nema kompromisa, odnosno nema nikakvih pomaka.\nPredsedavajući Predsedništva BiH je još kazao da je pre sednice Predsedništva održan sastanak sa ambasadorima SAD, Velike Britanije, Italije i Nemačke.\n„Slušali smo šta imaju da kažu, a mi smo rekli šta mislimo“, kazao je Komšić, odgovarajući na novinarska pitanja.\nOvo je bila prva sednica Predsedništva BiH posle prošlomesečnog zasjedanja kada je s dnevnog reda skinuta tačka koja se odnosila na ANP i izbor mandatara za sastav novog saziva Saveta ministara BiH.\nBiH, Željko KomšićBeograd


Aerodrodom Bagram u Avganistanu.\nPet raketa ispaljeno je u subotu na glavnu američku bazu u Avganistanu, ali u napadu nije bilo žrtava, rekli su zvaničnici NATO-a i avganistanske pokrajine u kojoj se nalazi baza.\nRakete su pogodile aerodrom Bagram, rekla je Vahida Šahkar, portparolka guvernera u severnoj pokrajini Parvan.\nŠahkar je rekla da je 12 raketa postavljeno u vozilo, a pet je ispaljeno dok je policija uspela da ukloni sedam drugih.\nNije mogla da pruži druge detalje o eventualnim žrtvama ili šteti u američkoj bazi. Rekla je da u tom području nema žrtava među civilima.\nZvaničnik NATO-a potvrdio je napad i rekao da su početni izveštaji ukazivali na to da aerodrom nije oštećen.\nNiko nije odmah preuzeo odgovornost.\nU aprilu je grupa Islamska država (IS) preuzela odgovornost za pet raketnih napada na bazu. Nije bilo žrtava.\nIS je takođe preuzela odgovornost za višestruke napade u glavnom gradu Kabulu, poslednjih meseci, uključujući i obrazovne institucije, u kojima je ubijeno 50 ljudi, od kojih je većina učenika.\nNasilje u Avganistanu je poraslo čak i dok pregovarači talibana i avganistanske vlade održavaju razgovore u Kataru, pokušavajući da postignu mirovni sporazum koji bi mogao da okonča rat dug decenijama.\nU isto vreme, talibani su vodili žestoke bitke protiv boraca IS, posebno u istočnom Avganistanu, dok su istovremeno nastavljali pobunu protiv vladinih snaga.\nRanije ove nedelje, američki general Mark Milej, predsedavajući Združenog generalštaba, održao je nenajavljeni sastanak sa talibanskim liderima u Dohi kako bi razgovarao o vojnim aspektima februarskog sporazuma između SAD i Talibana.\nSporazum, potpisan u Kataru, gde talibani imaju političko predstavništvo, imao je za cilj da postavi osnovu za direktne mirovne pregovore između talibana i avganistanske vlade.\nPosle razgovora sa talibanima, Milej je odleteo u Kabul da se konsultuje sa avganistanskim predsednikom Ašrafom Ganijem. Rekao je da su obe strane naglasile potrebu za brzim smanjenjem nivoa nasilja u celoj zemlji.


May 14, 2019 - Knjaževačke vesti\nU toku je javni uvid u Plan upravljanja Parka prirode „Stara planina“, najvećeg zaštićenog prirodnog područja Srbije. Javno preduzeće „Srbijašume“, u svojstvu upravljača parka, pripremilo je desetogodišnji plan upravljanja, koji ima za cilj da odredi osnovne smernice i prioritete u ...\n“Dani jorgovana” 18. maja u Knjaževcu\n–U okviru obeležavanja Majskih praznika, knjaževačko Udruženje građana ’’Jorgovan 019’’ , organizuje manifestaciju pod nazivom ’’Dani jorgovana’’. U okviru programa biće otvorena izložba ručnih radova ovog udruženja, a uz prigodan program, nastupiće i knjaževački gradski hor. Manifestacija ’’Dani jorgovana’’ biće ...\nBorba za pehar pobednika Opštinskog fudbalskog kupa odloženo za 24. maj\nMidžor i Omladinac umesto u sredu, za pehar pobednika Opštinskog fudbalskog kupa boriće se u petak, 24. maja. Iako je bilo planirano za sutra, finale opštinskog fudbalskog kupa ipak se neće igrati 15. maja. Zbog izuzetno loših vremenskih prilika i ...\nViše od 2 400 učesnika iz 107 gradova sa prostora bivše Jugoslavije okupilo se minulog vikenda u Donjim Podgradcima kod Gradiške da proslavi prijateljstvo, jednakost, zajedništvo. Sve to u okviru Drugog međunarodnog druženja dece sa poteškoćama u razvoju “Svi smo ...\nKnjaževac na sajtu ,,National Geographic Srbija“\nKnjaževac je opština pitomih dolina tri Timoka, valovitih brežuljaka i visokih i surovih planinskih vrhova Stare planine, stoji u uvodnom tekstu koji je objavljen na srpskom izdanju čuvenog portala ,,National Geographic Srbija“. Na ovoj raskošnoj geografskoj površini skriveno je mnoštvo ...\nMladi Knjaževčani zapaženi na 63. Republičkom festivalu muzičkih i baletskih škola\nPoslednjeg takmičarskog dana, na 63. Republičkom festivalu muzičkih i baletskih škola, održanom ove subote u Paraćinu, sa velikim uspehom nastupila je i ekipa knjaževačkih solista iz OMŠ ” Predrag Milošević “. Prvu nagradu u kategoriji harmonike, osvojio je Lazar ...


Protest upozorenja: Prevoznici 3.oktobra blokiraju put\nIzvor: Vesti-online.com, 28.Sep.2018, 11:56\nDelatnost međunarodnog transporta tereta predstavlja veoma važan deo privrede svake zemlje, stoga su srpski prevoznici najvili protest 3. oktobra, u periodu od 14:00 do 16:00h, na graničnim prelazima Kelebija, Vatin, Šid i Preševo.\nZbog niza problema sa kojima se susreću srpski prevoznici a koji direktno utiču na srpsko transportno tržište i nerazumevanja od strane nadležnih institucija, Poslovno udruženje „Međunarodni transport“ iz Beograda i Udruženje „MDT sistem“ >> Pročitaj celu vest na sajtu Vesti-online.com << iz Kraljeva najavili su protest upozorenja koji je zakazan za sredu, 3. oktobar 2018. godine u periodu od 14:00 do 16:00h.\nProtest upozorenja će se obaviti teretnim vozilima iz voznih parkova prevoznika registrovanih za obavljanje prevoza tereta u međunarodnom drumskom saobraćaju.\nKako oni kažu, mirnim i civilizovanim putem prevoznici nisu uspeli da Ministarstvu finansija ukažu na dugogodišnje probleme koji iz dana u dan sve više kulminiraju, i prinuđeni su da putem protesta upozorenja izvrše pritisak na Ministarstvo finansija kako bi ono reagovalo na otimanje novca srpskoj privredi preko privatnih terminala na kojima se uslovljava ulazak vozila prevoznika radi obavljanja carinskih formalnosti.\nProtest upozorenja u navedenom terminu će se odvijati tako što će se blokirati ulazni i izlazni teretni terminal na graničnim prelazima Kelebija, Vatin, Šid i Preševo.\nRazlog protesta upozorenja nije samo bespravna naplata parking prostora radi obavljanja carinskih formalnosti, već je i problem predugog čekanja na graničnim prelazima, visoka cena goriva, nepostojanje poreskih kredita i subvencija prevoznika i ostali problemi koji dovode srpske prevoznike u veoma loš ekonomski položaj i time iste primoravaju da svoje poslovanje sele u zemlje iz okruženja.\n19:19: NAJTUŽNIJI PAS NA SVETU Ušao


Struja jeftinija za 500.000 najsiromašnijih, za sve ostale – skuplja | RTK\nStruja jeftinija za 500.000 najsiromašnijih, za sve ostale – skuplja\nObjavljeno: nedelja, 28. oktobar 2012.\nUskoro bi mogli da budu gotovi socijalni profili najugroženijih stanovnika koji će ubuduće imati beneficije prilikom plaćanja struje. U Ministarstvu rada procenjuju da je reč o 500.000 domaćinstava koja će mesečno moći da računaju na oprost od 800 do 1.500 dinara na računu za struju.\nZa ostale će struja biti skuplja već od sledeće godine, ali ne drastično, najavljuju iz Ministarstva energetike. Brankica Janković, državni sekretar u Ministarstvu rada i socijalnog zapošljavanja, kaže da će najverovatnije već sa prvom zimom postojati beneficije za građane koji primaju socijalnu pomoć i imaju najniže penzije u zemlji.\n– Uzeli smo da to bude potrošnja od oko 350 kilovat-časova mesečno, za koliko će u proseku najugroženija domaćinstva dobiti vaučer da ne plaćaju struju. Najverovatnije ćemo se odlučiti za model vaučera koji će korisnik donositi kad plaća račun za struju jer je on na lično ime, pa su mogućnosti zloupotrebe najmanje. Ukoliko potroše struje iznad toga, moraće da je plate – objašnjava Jankovićeva. Ovakav vid socijalne pomoći će dobiti penzioneri čiji mesečni ček ne prelazi 12.898 dinara pod uslovom da dokažu da im je to jedini izvor prihoda. Potom, dobiće šestočlane porodice koje primaju do 30.550 dinara socijalne pomoći, oko 80.000 korisnika dečjeg dodatka i 25.000 ljudi koji primaju tuđu negu i pomoć.\nU Srbiji je još oko tri miliona domaćinstava na koje se ove beneficije ne odnose. Iako još nema zvaničnih potvrda, „Blic” nezvanično saznaje da će verovatno ostati neka umanjenja za građane koji troše malo struje, a nisu u ovoj grupi najugroženijih.\nKako je ranije najavila ministarka energetike Zorana Mihajlović, dogodine, kad se završe socijalni profili i napravi novi tarifni sistem koji će stimulisati potrošnju struje onda kad je najviše ima, ići će se na realniju cenu električne energije.\nU Ministarstvu energetike kažu da sigurno neće biti cenovnog šoka.\n– To bi bio socijalni udar i za stanovništvo, ali bi ozbiljno ugrozio i konkurentnost privrede. Zato je nemoguće cenu struje odjednom povećati u drastičnom procentu – kaže Ljubomir Aksentijević, državni sekretar u Ministarstvu energetike.\nPrethodno : Slavska trpeza – dve plate\nSledeće : TV galerija 1


ZBOG RADOVA KOD PIJACE “BOŠKO BUHA” SAOBRAĆAJ SE ODVIJA U JEDNOJ TRACI : Normalizacija saobraća od ponedeljka\nPočetak/Servisne informacije/ZBOG RADOVA KOD PIJACE “BOŠKO BUHA” SAOBRAĆAJ SE ODVIJA U JEDNOJ TRACI : Normalizacija saobraća od ponedeljka\nNiške Vesti 12. aprila 2019.\nNa Bulevaru Nemanjića kod pijace“Boško Buha“ jedna saobraćajna traka je u jednom delu zatvorena za saobraćaj zbog radova koje izvode radnici JKP “Naissus”, a u pitanju je postavljanje nove kanalizacione cevi. Prema rečima Igora Vučića, direktora JKP “Naissus”, radovi teku po planu i već sledeće nedelje biće uspostavljen redovan saobraćaj u obe trake.\n“Postavlja se nova cev za fekalnu kanalizaciju koju “Naissus” postavlja za treća lica. Radi se na priključenju novoizgrađene zgrade kod pijace Boško Buha uz Bulevar”, kaže Igor Vučić. “Za sada se saobraćaj odvija jednom trakom, ali nema većeg zastoja jer je u blizini semafor pa se zbog toga vozi i sporije”.\nNa radovima su angažovane tri ekipe radnika.\nRadovi idu po planu i kako kaže direktor Vučić već u narednoj nedelji saobraćaj će se odvijati uobičajeno, u dve trake.\nBulevar Nemanjića JKP Naissus Radovi saobraćaj\nJKP „Naissus“: Radovi i prekidi u vodosnabdevanju na nekoliko lokacija


Raste nezaposlenost u Francuskoj\nBroj Francuza koji traže posao porastao je u junu četrnaesti mesec zaredom i dostigao je najviši nivo u poslednjih 13 godina.\nOvom činjenicom se povećava pritsak na novu socijalističku vladu koja je borbu sa nezaposlenošću postavila za prioritet.\nMinistarstvo rada u Parizu saopštilo je da je broj ljudi registrovanih u Zavodu za zapošljavanje prošlog meseca porastao za 23.700 na 2,946 miliona.\nBroj nezaposlenih najveći je od avgusta 1999. i predstavlja rast of 0,8 odsto na mesečnom i 7,8 odsto na godišnjem nivou.\nPodaci Ministarstva najčešće su objavljivan domaći indikator o zapošljavanju u Francuskoj, iako se ne izrađuju prema standardima Međunarodne organizacije rada (MOR), niti obračunavaju stopu nezaposlenosti u odnosu na ukupnu radnu snagu.\nPoslednji dostupni podaci MOR za Francusku su pokazali da je u drugoj po veličini nacionalnoj privredi u Evropskoj uniji i u evrozoni stopa nezaposlenosti dostigla psihološki nivo od 10 odsto u prvom ovogodišnjem kvartalu.\n"U svetlu date situacije, vlada je u potpunosti mobilisana", navedeno je iz Ministarstva.\nPredsednik Francuske Fransoa Oland došao je na vlast posle predsedničkih izbora u maju, obećavši da će se izboriti sa rastom nezaposlenosti, ali, medjutim, ima problema sa talasom otpuštanja, budući da je ekonomija na ivici recesije.\nFrancuska vlada se bori da ublaži posledice 8.000 otkaza, koliko je zaposlenima uručio proizvodjač automobila „Pežo Sitroen", i danas je predstavila skroman plan pomoći za posrnulu autoindustriju.\nOland je tokom predizborne kampanje obećao da će otvoriti 80.000 subvencionisanih radnih mesta i zaposliti 60.000 ljudi u obrazovnom sektoru, kao i kreirati tzv. „generacijski ugovor", koji bi kompanije ohrabrivao da zapošljavaju mlade radnike.


Mart 13, 2019 12:45\nSrbija se, naveo je Ivica Dačić, protivi pokušajima internacionalizacije katalonskog pitanja.\n"Podrška teritorijalnom integritetu je pitanje od najvećeg nacionalnog interesa za Srbiju i veoma je važno da Španija kao velika zemlja članica EU nije priznala jednostrani akt Prištine", rekao je Dačić posle sastanka sa ministrom za spoljne poslove, EU i saradnju Kraljevine Španije Žosepom Borelom, na zajedničkoj konferenciji za novinare.\nŠef srpske diplomatije je istakao da Srbija pruža čvrstu podršku teritorijalnom integritetu i suverenitetu Španije, da se protivi pokušajima internacionalizacije katalonskog pitanja i da nema kontakte sa separatistima iz Katalonije.\nDačić je dodao da Srbija nije dozvolila otvaranje predstavništva Katalonije, koje bi imalo bilo kakav prizvuk državnosti, a koji je otvoren u Zagrebu.\nIstakao je da su Srbija i Španija tradicionalno prijateljske zemlje, imaju dobre odnose, saradnju na svim nivoima, uz trend unapređenja redovnih odnosa.\nDačić je podsetio da je Jugoslavija bila jedna od retkih zemalja koja nikada nije priznala Frankovu vladu i da su, u tom smislu, prijateljski odnosi u poslednjim decenijama još više učvršćeni.\n"Pošto svaki dan imamo posete iz međunarodne zajednice, poseta iz Španije predstavlja pravi melem u odnosu na neke druge ličnosti i teme", naglasio je Dačić.\nMinistar je ukazao da bi bilo važno da dobre političke odnose prati i unapređenje ekonomskih odnosa, gde su zabeležni pomaci u proteklom periodu.\nDačić je rekao da je spoljnotrgovinska razmena oko pola milijarde evra, odnosno između 450 i 500 miliona evra.\n"Veća je nego što je bila, ali je relativno mala u odnosu na mogućnosti koje se pružaju", rekao je Dačić.\nZato, podvukao je, Srbija sa nestrpljenjem očekuje privredni forum u Madridu koji je planiran za drugu polovinu ove godine, koji bi trebalo iskoristiti za dalje unapređenje ekonomskih odnosa.\nTakođe, Dačić je pozdravio i odluku da se uvedu redovne avio-linije Beograd–Madrid i Beograd–Barselona.\nTakođe, dodao je da su Srbija i Španija zajedno prisutne u multilateralnim operacijama, poput one u Libanu, gde je 117 pripadnika Vojske Srbije u sastavu španskog bataljona, kao i da je dobra saradnja ministarstava odbrane i unutrašnjih poslova dve zemlje,.\n"Zemlje smo koje imaju tradicionalno dobre odnose sa Španijom i nastavićemo saradnju", zaključio je Dačić.\nBorel: Samo dijalogom se može doći do rešenja\nMinistar spoljnih poslova Španije Žozep Borel naglasio je da je stav Španije o nepriznavanju jednoglasno proglašene nezavisnosti Kosova jasan i da Madrid smatra da samo kroz dijalog može da se dođe do trajnog rešenja ovog pitanja.\nBorel je na konferenciji za štampu rekao da je Španija posvećena miru na Balkanu i da veruje u dijalog kao najbolji način da se prevaziđu problemi koji postoje u tom regionu.\nSporazum između Grčke i Severne Makedonije je, kako je ocenio, najbolji pokazatelj da je to moguće.\nBorel je istakao da Kosovo i Katalonija ne mogu da se porede.\n"Ono što se desilo na Kosovu nema veze sa Katalonijom. Ovakva poređenja padaju na gluve uši, nemaju težinu. Svakako se zagovornicima nezavisnosti Katalonije sviđa da prave poređenja takve vrste. Nijednu od situacija koje imamo u Evropi u vezi sa separatističkim procesima nemoguće je porediti", objasnio je Borel.\nIstakao da svaki put kada neki lider iz Katalonije poredi situaciju sa Kosovom nema potrebe da se to komentariše.\nDačić je ukazao da je svaki slučaj poseban i da se separatizmi rukovode jednostranim aktima, da ne žele dijalog, zbog čega su neprihvatljivi.\n"Mi odbijamo bilo kakvu vrstu kontakata sa separatističkim krugovima u Kataliniji", naglasio je Dačić..\nBorel je podvukao da Španija podržava evropsku perspektivu Srbije.\n"Podržavamo želju Srbije da se pridruži evropskoj porodici, a reforme pokazuju da Srbija napreduje velikom brzinom", zaključio je Borel.\nDačić: Odlazak Miloševića u Knin pogrešan,u interesu Hrvata 5\nSrbi oplakuju mrtve i nestale u “Oluji”, Hrvatska slavi 18


deca - Pasarela\nMali bogovi sve smeju, a njimu se ne sme ništa! Tako bi glasio početak proglasa koji bi nam uputila ta mala, dražesna božanstva… samo kad bi umela da pišu. Uživajte u čitanju! Pročitajte još i…\nDiglo se i kuso i repato, što kaže naš narod. Još kuka i motika da prorade, pa da zaista rešavamo probleme. Nedavna najava sveprisutnog nam Predsednika o merama populacione politike je opet uzburkala javnost. Finansijska…\nDobro proverite koje su to stvari – jer neke od njih sigurni smo, radite baš za svoje dete, “a to nije ni ljubav ni briga to je vaša vlastita nedoslednost kojom deci šaljete pogrešnu poruku”,…


Tiket dana - utorak, 16.11.2021. | Sportske Kladionice\nHome Sportsko klađenje Tiket dana Tiket dana – utorak, 16.11.2021.\nTiket dana – utorak, 16.11.2021.\nNa današnjem tiketu dana odigrali smo četiri košarkaške utakmice, za koje smatramo da su dovoljno kvalitetne da bi mogle doneti profit, ali ni jedna od njih nema dovoljno veliku kvotu ili neki drugi elemenat da bi mogli biti glavni tipovi za danas.\nEvo naših predloga za Tiket Dana za 16.11.2021. godine\n18:00 Turk Telekom – Lokomotiv Kuban, Eurocup\nTurk Telekom je do sada uspeo da osstvari po dve pobede i poraza, i ovaj meč dočekuju na sedmoj poziciji grupe A Eurocup-a. Ne igraju preterano efikasnu košarku, što potvrđuje 288 postignutih i 299 primljenih poena. Na domaćem terenu su odigrali dva meča, i zabeležili obe pobede.\nPobedili su Levallois sa 73:65 i Slask sa 89:73, ali se ne možemo oteti utisku da je Turk Telekom ekipa koja ove sezone igra veoma tvrdo. Lokomotiva je lider grupe sa sve četiri pobede do sada, i slobodno možemo reći da su se u dosadašnjim partijama istakli kao legitimni kandidati za najviši plasman u takmičenju ove sezone.\nU gostima su dobili Lietkabelis 85:84 i Slask 98:68, ali će danas imati možda i najteži zadatak do sada obzirom da će igrati protiv veoma tvrde i defanzivno orjentisane ekipe. Turk Telekom u svom rosteru nema ni prbližno kvalitetne šutere kao Lokomotiva, tako da jedino sporijim tempom igre mogu pripretiti gostujućoj ekipi.\nOčekujemo da domaćin maksimalno uspori meč, tako da veliku vrednost vidimo u postavljenoj margini na broj poena.\nManje od 166,5 poena u regularnom delu meča 1,85 mozzartbet\n19:00 Helios Domžale – Krka, Slovenia 1\nHelios nakon šest odigranih kola u prvenstvu ima skor od pet pobeda i jednog poraza, i trenutno zauzimaju četvrtu poziciju na tabeli. Nalaze se u odličnoj formi obzirom da su nanizali četiri pobede u poslednja četiri meča.\nHelios je na svom terenu odigrao tri meča i ostvario sve tri pobede, a kod kuće postižu 91 i primaju samo 70 poena. Krka je drugoplasirana ekipa u ligi sa šest pobeda iz šest odigranih mečeva.\nObaveze u ABA ligi nisu omele ekipu iz Novog mesta, tako da su za sada uz Sencur pokazali najveći kvalitet u ligi. Na strani su zabeležili dve pobede, koje su propraćene velikim brojem postignutih poena.\nNa gostujućim mečevima su na proseku od 92 postignuta io ko 85 primljenih poena, što dovoljno govori o ofanzivnom kvalitetu ovog tima. Verujemo da će Helios nastaviti da igra ofanzivno u svojoj dvorani, i vidimo ih na oko 80 postignutih poena. Krka jeste blagi favorit, ali će ovog puta morati da odigraju iznad granica svojih mogućnosti kako bi se suprotstavili šuterski raspoloženoj ekipi Helios-a.\nViše od 151,5 poena u regularnom delu meča 1,85 mozzartbet\n20:30 Virtus Bologna – Venezia, Eurocup\nVirtus je trenutno na trećoj poziciji grupe B, sa skorom od dve pobede i dva poraza. Ti porazi su se dogodili upravo u poslednja dva odigrana meča, i to protiv Budućnosti i Valensije. Budućnost je u neizvesnoj završnici bila mirnija i koncentrisanija, i tako došla do velike pobede rezultatom 86:82.\nVirtus je vodio protiv Valensije u većem delu meča, a onda su u poslednjih 15-ak minuta desio neshvatljiv pad u igri tima iz Bolonje, i Valensija je uspela da napravi brejk slavivši sa 97:96. Venezia je takođe na skoru od dve pobede i dva poraza, ali oni svoje mečeve igraju u mnogo sporijem ritmu, tačnije sa oko 140 poena u proseku.\nJedini meč na kome su prebacili brojku od 80 ubačenih poena je bio poraz od Ulma sa 90:83, i to nakon produžetka. Domaćinu je potrebna pobeda kako bi prevazišli trenutnu rezultatsku krizu, i očekujemo da će Venezia večeras platiti ceh. Inače, Venezia je na poslednja tri meča protiv Virtusa ubacila 72, 71 i 65 poena.\nVenezia Manje od 78,5 poena u regularnom delu meča 1,85 mozzartbet\n20:30 Baskonia – Crvena Zvezda, Euroleague\nBakonia se nalazi u nezavidnoj situaciji, obzirom da zauzimaju 16. mesto na tabeli sa svega tri pobede iz devet odigranih mečeva. U lošoj su formi što potvrđuju i četiri uzastopna poraza, tako da im je pobeda u ovom meču preko potrebna.\nCrvena Zvezda je u usponu forme, i trenutno su deseti na tabeli sa četiri pobede iz devet odigranih mečeva. U poslednja dva meča su na svom terenu savladali Panathinaikos i Asvel, i u dobrom raspoloženju dočekuju duel sa Baskonijom.\nU nedelju uveče su igrali večiti derbi sa Partizanom koji su dobili sa 71:56, pa ostaje da se vidi koliko je taj iscrpljujući meč ostavio traga na igračima Beogradskog tima. Verovatno najbolji igrač Crvene Zvezde Nikola Kalinić je na tom meču za 32 minuta na parketu postigao 14 poena ( 8 sa linije za slobodna bacanja ), i samo 48 sati kasnije se od njega očekuje da ponovo bude lider ekipe.\nOvo je Kaliniću treći meč u nizu sa oko 30 minuta na parketu, a pre toga je ubacio Zadru 13 poena za 28 minuta i Asvelu 22 poena za 31 minut. Obzirom da je već polako ušao u poznije igračke godine, verujemo da će umor učiniti svoje, i da će na ovom meču uloga prvog strelca pripasti nekom drugom.\nZvezda u svom rosteru ima dosta igrača koji mogu ubaciti preko 10 poena, tako da Kalinića večeras vidimo u defanzivnoj ulozi, sa najviše 10 postignutih poena.\nNikola Kalinić Manje od 12,5 poena 1,85 mozzartbet\nSVE KVOTE SU IZ KLADIONICE mozzartbet TE UKOLIKO SE ODLUČITE IGRATI NAŠ TIKET DANA U SISTEMU ON SE PLAĆA ODLIČNOM MAKSIMALNOM KVOTOM 11.71 , ŠTO ZNAČI DA NA ULOŽENIH 10 EURA MOŽETE DOBITI ČAK 12 PUTA VIŠU SUMU UKOLIKO OVAJ TIKET BUDE DOBITAN.


Foto: kim.gov.rs | Petković: Srbima pripada 60 odsto ukupne imovine\nSrna 08.09.2020 18:01\nPodsjetivši da je Priština do sada imovinu smatrala svojim unutrašnjim pitanjem i da o tome ne može biti razgovora sa Beogradom, Petković je istakao da je to konačno nakon sedam godina stavljeno na pregovarački sto u Briselu.\nPetković je precizirao da privatnu imovinu u vlasništvu Srba i Srpske pravoslavne crkve /SPC/ na Kosmetu čini 164.664 hektara, što je 15 odsto teritorije Pokrajine, 14 odsto je imovina u vlasništvu privrednih subjekata registrovanih u centralnoj Srbiji, dok oko 30 odsto površine čini imovina u vlasništvu Srbije - državna i duštvena.\nOn je ukazao da Srbija za svaki od tih objekata ima tapiju, odnosno dokument koji jasno pokazuje da je država gradila i ulagala na prostor Kosmeta i dodao da se na prostoru Kosmeta nalazi i više od 18.000 uzurpiranih srpskih kuća i stanova.\n"Naši ljudi ne mogu da se vrate u svoje kuće i zbog toga što su falsifikovanjem dokumenata Albanci postajali vlasnici, i to se uglavnom radilo preko takozvane Agencije za verifikaciju. Zloupotrebljavajući sudski sistem uz dva albanska lažna svedoka potvrđivali su da je na primer stan Srbina u centru Prištine, koji je proteran, u vlasništvu Albanca koji se kasnije u njega uselio", rekao je Petković za Tanjug.\nOn je kao jako važno ocijenio to što je sporazumom iz Vašingtona dogovoreno da sudske odluke koje se odnose na vraćanje imovine SPC moraju biti poštovane.\n"To je jako važno posebno imajući u vidu Pećku patrijaršiju, Visoke Dečane i druge nama veoma značajne manastire koji vode bitku iako poseduju presude da imovina pripada njima, ali zahvaljujući lokalnim kabadahijama Albancima koji vode albanske opštine oni prenebregavaju te odluke i ne dozvoljavaju upis imovine SPC u katastar", rekao je Petković.\nOn je u prilog tome naveo da manastir Visoki Dečani više od četiri godine ne može da upiše 23 hektara svoje imovine "jer gradonačelnik Dečana to ne želi da uradi".\n"Sada sa potpisom /predsjednika SAD/ Donalda Trampa koji garantuje sprovođenje tog sporazuma svakako se nadam da tih problema u budućnosti neće biti", rekao je Petković.\nKosovo i Metohija Petar Petković Srpska imovina


Novo vrijeme » Zahvaljujući implementaciji mjera energijske efikasnosti ugodniji uslovi boravka za više od 700 učenika Zahvaljujući implementaciji mjera energijske efikasnosti ugodniji uslovi boravka za više od 700 učenika – Novo vrijeme\nOsnovna škola “Isak Samokovlija” dobila je novo ruho zahvaljujući implementaciji mjera energijske efikasnosti. Kvalitetnije i ugodnije uslove boravka za više od 700 učenika i uposlenika omogućio je projekat Svjetske banke “Energijska efikasnost u BiH“ – (BEEP) koji se implementira u okviru Federalnog ministarstva prostornog uređenja. U projekat utopljavanja škole je uloženo 601.044,05 KM, dok procijenjena ušteda nakon realizacije projekta na godišnjem nivou iznosi 108.434,00 KM.\nPredstavnici projekta “Energijska efikasnost u BiH” za Federaciju, na svečanoj ceremoniji iskazali su zadovoljstvo na uspješno realizovanom projektu obnove škole, i dodali da je u protekle dvije godine u Federaciji BiH, ukupno obnovljeno 20 školskih objekata, 15 osnovnih i 5 srednjih škola sa investicijom od gotovo 9 miliona KM. Među njima je i OŠ “Isak Samokovlija” iz Sarajeva. Energijska obnova školskih objekata osim što će doprinijeti smanjenju računa za električnu energiju i grijanje, kao i emisije CO2, utjecat će i na kvalitetnije obrazovanje učenika.\nU okviru projekta Svjetske banke “Energijska efikasnost u BiH” do sada je obnovljeno 29 javnih objekata, dok je plan za ovu godinu 15 novih objekata. Ukupna investicija radova iznosi 13 miliona KM, dok ukupna procjena ušteda za ove objekte iznosi 1,6 miliona KM godišnje.\nTokom tri godine trajanja projekta, ostvareni su i mnogobrojni benefiti, kroz uštede u energiji, podizanju komfora i kvaliteti boravka za više od 220.000 korisnika, smanjenju emisije CO2, te otvaranju novih radnih mjesta, a sve to pokazuje koliki je značaj energijske efikasnosti za bh. društvo.\nOznake: BEEP > energetska efikasnost u BiH > Kanton Sarajevo


Pravda spora, ali dostižna: Nakon više od 5 godina, donesena presuda o blokadi kružnog toka na Trgu Alije Izetbegovića u Cazinu\nPočetkom 2012. godine u Cazinu se odvijala prava drama, a vezana za izgradnju prvog kružnog toka u Cazinu. Naime, radnici firme “Elektrometal” iz koja je bila izvođač radova na kružnom toku na Trgu Alije Izetbegovića u Cazinu, su zatvorili saobraćaj kroz kružni tok “do daljnjeg” kako su tad kazali.\nKao razlog su naveli to što JU Komunalno-stambeni fond Cazina, koje je investitor objekta, odbija da plati obaveze u iznosu od milion KM na osnovu izvedenih radova od augusta 2011. godine, niti želi da primi izvedene radove koji su stavljeni u upotrebu (rasvjeta, saobraćajnice, itd).\n“Društvo Elektrometal d.o.o i SCT-E BA d.o.o Cazin kvalitetno i svakodnevno su izvodili radove, ali smo zbog nezakonitog odnosa investitora JU Komunalno-stambeni fond Cazin i Nadzornog organa AG d.o.o Cazin dovedeni u tešku financijsku situaciju gdje svakodnevno trpimo značajnu materijalnu štetu”, navodili su u saopćenju firme “Elektrometal” te se dodali da ih je “sve to dovelo da preduzmu krajnje nepopularne mjere, zatvaranje saobraćaja, do izmirenja obaveza”.\n“Za ovaj projekt je zatvorena finansijska konstrukcija – obezbijeđen je novaca na posebnom računu upravo za te namjene. Sve dosadašnje poslovne obaveze prema ovoj firmi su izmirene”, kazao je prije 5 godina načelnik Ogrešević.\nOn je tada tvrdio da blokada nije način rješavanja problema čak i da postoje opravdana potraživanja.\nKako je tada kazao načelnik Ogrešević blokada nije bila rezultat neizmirenih obaveza nego prije politička igra i pozvao je sugrađane da ne nasjedaju na dezinformacije.\nDanas, 5 godina nakon tvrdnji i jedne i druge strane, sud je donio presudu, kojom se u cjelosti odbija tužba firme “Elektrometal” protiv JU Komunalno-stambeni fond Cazin.\nAkt je dostupan na društvenim mrežama, a za naše čitatelje isti objavljujemo u prilogu:\nObjavio: Čet, 01/06/2017 - 07:10


Superautoput kojim ćemo kolima moći iz Evrope u Ameriku - Daljine.rs\nUkoliko se usvoji predlog predsednika Ruske železnice o izgradnji superautoputa dugačkog skoro 20.000 kilometara, koji bi spajao Evropu sa Amerikom, uskoro bismo od Londona do Njujorka mogli da stignemo i automobilom.\nPrema pisanju Siberian Tajmsa, transsibirski autoput bi povezivao zapadni deo Rusije sa Aljaskom, preko Beringovog mora koje razdvaja Aziju od Severne Amerike, spajajući London i Njujork.\nSuperautoput koji bi po prvi put omogućio putnicima da se sami prevezu do Ujedinjenog Kraljevstva ili Sjedinjenih Američkih Država, preko Azije, uključio bi se u postojeću mrežu puteva između Evrope i Azije, s tim što bi mreža postojećih puteva koja bi postala sastavni deo ove rute morala da bude obnovljena, piše britanski DailyMail.\nRealizacija ove epohalne saobraćajne ideje dovela bi do izgradnje superautoputa koji bi se protezao preko 80 odsto planete i bio prečica za milione onih koji žele da pređu kolima sa jednog na drugi kraj sveta.\nTranssibirski superautoput bi povezivao zapadni deo Rusije sa Aljaskom, mapa: TUBS\nNaslovna fotografija: Dmthoth


Zajedno u izbornoj trci: Kurti kandidat za premijera, Osmani cilja na mesto predsednika - Kosovo Online\nZajedno u izbornoj trci: Kurti kandidat za premijera, Osmani cilja na mesto predsednika\n14. Januar 2021. • 14:21\nLider Pokreta Samoopredeljenje Aljbin Kurti i Vjosa Osmani zvanično su potpisali sporazum o zajedničkom učešću na vanrednim parlamentarnim izborima 14. februara.\n"Danas, kada smo na samo mesec dana od izbora, srećni smo što možemo da najavimo da ćemo se zajedno kandidovati na listi. Osmani i ja na istom mestu i sa istom svrhom. Postigli smo dogovor o ciljevima pravne države bez korupcije. Za društvo sa zdravstvom i obrazovanjem. Bićemo zajedno u predizbornoj kampanji. U subotu, 16. januara, predaćemo spisak kandidata", rekao je Kurti na konferenciji za medije, koju je održao zajedno sa Osmani.\nDodao je da je 2020. godina pokazala da je Kosovu potreban novi premijer i predsednik, obraćajući se Osmani.\nAljbin KurtiKosovo Online\nOsmani je rekla da sporazum postignut danas, predstavlja volju građana.\n"Odlučni smo u borbi protiv organizovanog kriminala i korupcije. Odlučni smo da branimo ustav zemlje. Odlučni smo za Kosovo gde svako može da obezbedi dostojanstven život. Kosovu je potreban premijer koji neće zatvarati oči pred nepravdom", rekla je Osmani.\nNaglasila je da će sarađivati zajedno u duhu Skenderbega, Rugove i Adema Jašarija.\n"Ostalo je još mesec dana do izbora, ono što smo danas postigli odražava volju građana Kosova", zaključila je Osmani.\nVjosa OsmaniKosovo Online\nVjosa Osmani Aljbin Kurti sporazumi\nKrieziu: Kurti će biti kandidat Samoopredeljenja za premijera\nPortparol Pokreta Samoopredeljenje Perparim Krieziu rekao je da je ta stranka u procesu finalizacije svoje liste kandidata za poslanike, dodavši da ne samo da će se lider Samoopredeljenja Aljbin Kurti zasigurno naći na izbornoj listi, već će biti i kandidat te stranke za premijera Kosova, prenosi Reporteri.\nMustafa: Niko ne može osvojiti 60 odsto, vlada sa Samoopredeljenjem nije nemoguća\nMustafa: Vjosa Osmani ima otvorena vrata za povratak u DSK\nOsmani: Hotijeva vlada pogrešila sa otvaranjem teme ZSO\nIljazi: Hibridna forma ZSO\nDačić: Nerealno da će Bajden raditi na zaoštravanju politike prema Srbiji


TRAGEDIJA U ĆIĆEVCU: Mladi fudbaler preminuo na utakmici - Informer\nR.B. | 17. 02. 2019.\nStefan Todorović(19) iz Obreža kod Varvarina iznenada je preminuo na utakmici, koja se danas popodne igrala u susednom Ćićevcu.\nKako saznajemo, mladić je na utakmici izmedju ,, Sloge,, iz Ćićevca i ,, Juhor,, iz Obreža, iznenada pao na travu.\nUpomoć su mu pritrčali igrači oba tima, kao i članovi kluba. Prema rečima očevidaca, fudbaler je još uvek davao znake života, ali je to, na žalost, trajalo dok nije stigla ekipa hitne pomoći. Očekuje se da više informacija u vezi sa ovom tragedijom bude poznato nakom istrage koja je toku.\nFudbal preminuo Tragedija fudbaler Ćićevac


20 Okt 2019 - 12:18 Vesti Link\nAutomatski menjači polako preuzimaju primat u automobilima – sve su popularniji jer omogućavaju veći fokus na put i olakšavaju kretanje u velikim, sve konstantnijim gužvama.\nMeđutim, pouzdanost je i dalje ključno pitanje kod automatika, bez obzira što su značajno napredovali u odnosu na prethodne decenije, piše B92.\nZbog složenijeg sistema funkcionisanja znatno su osetljiviji i samom tim skuplji za održavanje od standardnih manuelaca. Međutim, kao i u svakom segmentu života postoje dobri, preporučljivi automatici i oni lošiji koji su za izbegavanje.\nTrenutno u javnosti status najgoreg automatika na tržištu nosi DP0/AL4 iz Renault-Nissan grupacije. Francusko-japanska alijansa ovaj automatik koristi u pristupačnijim modelima, poput Dacie Logan i Sandero.\nMeđutim, prisutan je i u modelima drugih francuskih proizvođača poput Peugeota 308 i Citroena C4.\nNa drugom mestu ove liste je prva serija robotizovanog menjača iz Volkswagena pod oznakom DSG DQ200.\n"Pobedničko" postolje popunjva JATCO menjač poznat i kao JF011E koji je zastupljen u Nissanovim krosoverima Juke, Qashqai i X-Trail. Za njega je karakteristično da se posle 50.000 pređenih kilometara javlja zujanje iz konusnih ležajeva.\nNaravno, i najozloglašeniji menjač može biti pouzdaniji od najkvalitetnijeg, a ključan faktor je pažljivo i redovno održavanje. Kao i za svaki drugi segment automobila, jer je to ipak sve potrošni materijal.


Beta\t 7. januara 2016. 10:55\nBožićnu liturgiju u Hramu Hrista Spasitelja u Moskvi služio je patrijarh moskovski i cele Rusije Kiril koji je poručio da se moli da prestanu svi ratovi.\n“Molim se za to da prestanu ratovi i medjusobne borbe i da mir Božji dodje do svih nas”, dodao je patrijarh Kiril tokom bogosluženja kojem je prisustvovao ruski premijer Dmitrij Medvedev, dok je predsednik Vladimir Putin prisustvovao službi u Pokrovskom hramu u selu Turginovo, u Tverskoj oblasti, prenosi Sputnjik.\nPatrijarh Kiril je u obraćanju gradjanima, koje je prenosilo nekoliko državnih televizija, ukazao na to da s rodjenjem Hrista mir među ljudima postaje “cilj i datost”.\n“Ponekad smo u veoma opasnim svadjama s ljudima koji su sposobni da donesu istinsku nesreću, patnju, a ponekad se te svadje završavaju katastrofom. Svako od nas je pre svega dužan, odgovarajući na dolazak Spasitelja na svet, da se trudi da se miri s našim neprijateljima, da razumno gradi odnose tako da mir nastupi umesto svadje”, rekao je ruski patrijarh.\nU Hramu Hrista Spasitelja, ukrašenom belim cvećem i jelovim grančicama, bile su hiljade ljudi.Svečane liturgije održane su u nekoliko stotina pravoslavnih hramova u Moskvi i u desetinama hiljada crkava Moskovske patrijaršije širom sveta. Božić po julijanskom kalendaru obeležavaju i Srpska, Gruzijska, Jerusalimska i Poljska pravoslavna crkva, kao i egipatski Kopti.


Registar dijaspore - Grad Tuzla\nDijaspora kao jedan od najvećih potencijala razvoja u Bosni i Hercegovini, još uvijek nije dovoljno usmjerena i odlučna na značajniji iskorak kada su u pitanju razvojni procesi na lokalnom i državnom nivou. Istina, niti podloge koje omogućavaju kvalitetniju saradnju Bosne i Hercegovine sa dijasporom, te uspostavu veze poslovnih i drugih sektora Bosne i Hercegovine i dijaspore, nisu na nivou koje bi zadovoljile kvalitetniji razvoj. Napori lokalnih zajednica više su usmjereni na pojedinačne slučajeve ove povezanosti, dok jedan sistemski pristup još uvijek ne postoji.\nSvakako, interesi Grada Tuzle idu u pravcu aktivnijeg institucionalnog povezivanja sa dijasporom, sa krajnjim ciljem kreiranja uslova za uključivanje dijaspore u procese odlučivanja na lokalnom nivou, uz zadovoljenje potreba dijaspore za uslugama koje pruža Gradska uprava Tuzla. Ovime se približavamo obostranoj želji za ulaganjima u dodani razvoj Grada Tuzle u svim segmentima.\nKao jedan od početnih koraka za uspostavljanje trajnije i kvalitetnije saradnje sa našom dijasporom, kreiran je i ovaj upitnik, koji će prvenstveno koristiti za prevazilaženje komunikacijskih barijera između Grada Tuzle i dijaspore, a istovremeno nama u Gradskoj upravi Tuzla, omogućiti uvid u geografsku rasprostranjenost naše dijaspore. Uz napomenu da će svi podaci biti isključivo korišteni za unapređenje saradnje Grada Tuzle i dijaspore, pozivamo sve naše sugrađane koji su rođeni u i oko Tuzle, pa i mnogo šire, ili imaju bilo kakvu povezanost sa Tuzlom, a trenutno žive i rade u inostranstvu, da popune ovaj upitnik.\nU daljim koracima, pozivamo Vas da se aktivno uključite u razvojne procese Tuzle, sugerišete i date svoja mišljenja u vezi sa svim aspektima koji su od Vašeg interesa, a tiču se Grada Tuzle, da bismo na kraju zajednički pomogli da Tuzla bude još bolja i kvalitetnija za sve i ostane mjesto ugodnog življenja. Kontaktirati nas mozete na email dijaspora@tuzla.ba ili na tel +387 35 307 346\nSaglasnost za objavljivanje podataka


Sastanak sa ambasadorom NR Kine Li Mančangom - Kancelarija Nacionalnog saveta za koordinaciju saradnje sa Ruskom Federacijom i NR Kinom\nNaslovna » Aktuelnosti » Sastanak sa ambasadorom NR Kine Li Mančangom\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić razgovarao je danas sa ambasadorom NR Kine Li Mančangom o daljem unapređenju ekonomske saradnje dveju država.\nDvojica sagovornika saglasili su se da postoje potencijali za unapređenje saradnje u skoro svim oblastima, posebno naglasivši mogućnost saradnje NR Kine i Srbije u domenu tradicionalne kineske medicine. Ambasador Li istakao je da u Kini postoji interesovanje za otvaranje kineskog medicinskog centra u Srbiji.\nPredsednik Nacionalnog saveta Tomislav Nikolić podvukao je da odlične političke odnose kineskih i srpskih lidera prati i sve intezivnija ekonomska saradnja dveju država, čiji napredak se više ne može zaustaviti.\nAmbasador NR Kine je izvestio predsednika Nacionalnog saveta o predstojećim posetama državnih i privatnih kineskih kompanija zainteresovanih za ulaganje u Srbiji. Ambasador Li uručio je predsedniku Nacionalnog saveta Nikoliću pismo predsednika NR Kine Si Đinpinga u kome se između ostalog naglašava njegova vera u dalje jačanje ekonomske saradnje sa Srbijom.


Četvrtak, 27. decembar 2007.\nOdbor za Kosovo i Metohiju održao je Osmu sednicu 27. decembra, kojoj je predsedavao predsednik Odbora, Vladimir Milentijević.\nOdbor za Kosovo i Metohiju održao je Osmu sednicu 27. decembra, kojoj je predsedavao predsednik Odbora, Vladimir Milentijević. Sednici je prisustvovao državni sekretar Ministarstva za Kosovo i Metohiju Dušan Proroković. <?xml:namespace>\nČlanovi Odbora i državni sekretar Proroković razmatrali su tekuća pitanja i probleme na AP Kosovou i Metohiji.\nOdbor je jednoglasno osudio napad na porodičnu kuću poslanice G 17 PLUS Stojanke Petković i zatražio informaciju MUP-a o počiniocima i nalogodavcima u tom incidentu. Članovi Odbora zatražili su od nadležnih ministarstava odgovore na pitanja ko gradi ilegalne puteve i granične carinske prelaze, da se preispita poslovanje DP ''Kosmet prevoz'' iz Kosovske Mitrovice sa privatnom firmom ''Kolašin prevoz'' iz Zubinog Potoka, da se ispita prodaja imovine i poslovnog prostora RMHK ''Trepča'' i na koji način je vršena prodaja olovnog koncentrata i olovne prašine.\nOdbor je zatražio i informaciju MUP-a Republike Srbije o saobraćajnoj nezgodi koja se dogodila narodnom poslaniku Marku Jakšiću 23. januara 2003. godine.\nOdbor za Kosovo i Metohiju\nNedelja, 10. maj 2020.\n27. sednica Odbora za zdravlje i porodicu\n153. sednice Odbora za ustavna pitanja i zakonodavstvo\n85. sednica Odbora za pravosuđe, državnu upravu i lokalnu samoupravu\nutorak, 2. jun\n11.30 - konferencija za novinare narodnog poslanika prof. dr Miladina Ševarlića (Dom Narodne skupštine, Trg Nikole Pašića 13, centralni hol)\n12.00 - konferencija za novinare narodne poslanice Marinike Tepić (Dom Narodne skupštine, Trg Nikole Pašića 13, centralni hol)\n14.00 - konferencija za novinare narodne poslanice dr Nade Kostić (Dom Narodne skupštine, Trg Nikole Pašića 13, centralni hol)


Sporne tačke referendumske kampanje - Nemanja Nenadić - Peščanik\nSporne tačke referendumske kampanje\nBrzinsko donošenje novog Zakona o referendumu i narodnoj inicijativi donosi nam pravila o referendumskoj kampanji koja su po prvi put uređena, ali na veoma problematičan način.\nSofija Mandić je dobro objasnila mnoge razloge zbog kojih je predlog Zakona o referendumu i narodnoj inicijativi sporan i koje kvazi-argumente je Vlada Srbije koristila da bi objasnila pojedine promene (cenzus, obaveznost, glasanje u posebnim situacijama, biračko pravo). Relevantne organizacije civilnog društva su već objasnile zašto je proces donošenja ovog akta bio nedemokratski, a „žaljenje“ Venecijanske komisije zbog zadocnelih izmena ostaje u senci njihovog uglavnom pozitivnog mišljenja o zakonskom tekstu.\nNišta manje sporno, kao što će se sasvim sigurno pokazati već u decembru i januaru, jeste pitanje referendumske kampanje.\nPotencijalno dobra novina u Zakonu jeste obaveza obaveštavanja građana o čemu se uopšte odlučuje. Ta informacija „treba verno i u jednakoj meri da odražava stavove strana koje se zalažu za različite odgovore na referendumsko pitanje“. Venecijanska komisija je svojim komentarima uticala da se pravila u vezi sa obaveštavanjem građana poprave. U septembarskom mišljenju oni su ukazali (slično kao i domaće organizacije civilnog društva) da je neprimereno da građane o referendumu obaveštava Vlada Srbije (i slični organi na drugim nivoima), pa će sada to biti posao Republičke i drugih izbornih komisija. Takođe je produžen i rok da se utvrdi tekst obaveštavanja (20 dana od dana raspisivanja referenduma), ali nema roka za njegovo dostavljanje.\nRIK će obaveštenje doneti kao akt, nejasno koje vrste. Pošto Zakon o referendumu ne daje pravo prigovora niti žalbe protiv tog akta, postojaće jedino mogućnost njegovog osporavanja kroz upravni spor. Međutim, iako za tim očigledno postoji potreba, veoma je upitno da li bi Upravni sud bio obavezan da takav upravni spor razreši u kratkom roku, shodnom primenom izbornih propisa.\nMnogo stvari može krenuti po zlu u vezi sa ovim obaveštenjem. Pre svega, nema nikakvih pravila o tome koje sve izvore RIK mora konsultovati da bi utvrdio koje su to „strane“ koje se zalažu za, a koje protiv referendumskog predloga. Nije, na primer, propisan postupak u kojem bi RIK prikupljao takve stavove od zainteresovanih političkih subjekata, udruženja, naučnih institucija ili ad hoc organizovanih grupa građana. Nije čak predviđena ni obaveza da se konsultuju svi oni subjekti koji su najavili da će voditi referendumsku kampanju. Čak i kada bi RIK prikupio sve raspoložive informacije, nedostaje postupak u kojem bi se utvrdilo da li su različiti stavovi verno preneti u obaveštenje za građane.\nVelike dileme u primeni ovog pravila, i još veći prostor za manipulaciju, postoje kod odabira relevantnih stavova koji će biti uvršteni u obaveštenje komisije. Imajući u vidu da je propisana obaveza da se obaveštenje dostavi na kućne adrese i prevede na jezike nacionalnih manjina koji su u službenoj upotrebi, logično je pretpostaviti da ono neće biti velikog obima i da stoga neće biti moguće da se prenesu svi izneti razlozi za i protiv, a pogotovo ne analize u kojima se obrazlažu takvi stavovi (na primer zašto su nova ustavna rešenja o izboru sudija i tužilaca bolja ili lošija od postojećih). Da stvar bude komplikovanija, zainteresovane strane mogu biti i za i protiv referendumske odluke iz veoma različitih razloga, pa bi suštinski trebalo obezbediti jednakost u predstavljanju ne samo po liniji za/protiv, već i u okviru svake od tih kategorija.\nNa kraju se lako može dogoditi da neki bitni stavovi ne budu uopšte predstavljeni, ili da ne budu predstavljeni verno. Druga opasnost na vidiku jeste da se ključni argumenti protivnika predloga koji je pred građane iznela vlast relativizuju ili makar da se ozbiljne i argumentovane kritike učine manje vidljivima, na primer tako što bi vlast dala nesrazmerno mnogo prostora organizacijama i grupama koje se njenom predlogu protive iz nekih bizarnih ili već na prvi pogled neutemeljenih razloga.\nPredstavljanje predloga kao referendumska kampanja\nČlan (27) o referendumskoj kampanji je takođe popravljen na osnovu mišljenja VK, ali ne dovoljno. Ovo je jedna od odredbi koje moraju biti promenjene, makar u poslednji čas, jer bespotrebno i nelegitimno sužavaju prostor za demokratski dijalog. Naime, pored stvari koje nesumnjivo jesu referendumska kampanja (na primer podela reklamnog materijala radi pozivanja građana da se na referendumu izjasne za ili protiv), na spisku su se našle i „aktivnosti koje sprovodi organizator referendumske kampanje… u svrhu javnog predstavljanja referendumskih predloga“.\nPrimera radi, koalicija prEUgovor je 10.11.2021 organizovala diskusiju o planiranim ustavnim promenama. Predstavnici 4 relevantne nevladine organizacije – Društva sudija Srbije, Udruženja javnih tužilaca i zamenika javnih tužilaca, Komiteta pravnika za ljudska prava i Transparentnosti Srbije, kao i Saveta za borbu protiv korupcije iznosili su svoja viđenja o tekstu, u kontekstu obaveza Srbije iz Poglavlja 23 pregovora sa EU. Diskutanti su predstavljali i ocenjivali pojedina rešenja, ne ubeđujući ikoga da na referendumu treba da glasa za ili protiv njih. Da je ova diskusija organizovana 20 dana kasnije bila bi nedopuštena! Naime, skup je organizovan u okviru projekta koji finansira inostrani donator. A pravila o finansiranju referendumske kampanje izričito zabranjuju prikupljanje sredstava od stranih država, stranih fizičkih i pravnih lica. Takva zabrana ima smisla kada je stvarno reč o referendumskoj kampanji (ubeđivanju građana da treba da se izjasne za ili protiv), ali svakako ne za ono što u stvari nije nikakva kampanja, već rasprava o pitanju o kojem se odlučuje.\nInostrani donatori na stranu, ovako široko postavljena definicija „referendumske kampanje“ obeshrabruje organizovanje debata i na drugi način. Svako ko bude želeo da organizuje stručnu debatu o pitanju o kojem se odlučuje na referendumu bi imao status „organizatora referendumske kampanje“, pa bi morao da otvara poseban račun za njeno finansiranje i da podnosi izveštaj Agenciji za sprečavanje korupcije, čak i kada su uložena sredstva minimalna a pristup temi u potpunosti izbalansiran. Štaviše, stručnu debatu o ustavnim promenama uopšte ne bi mogle da organizuju neke institucije koje su po prirodi svog posla pozvane da to učine, na primer Pravni fakultet Univerziteta u Beogradu ili Institut za uporedno pravo. Naime, organizator referendumske kampanje, između ostalih, ne može da bude ni javna ustanova. Tako bi i neki novi profesor Mihajlo Đurić bio lišen mogućnosti da govori o „smišljenim smutnjama“ u vezi sa ustavnim amandmanima na matičnom fakultetu.\nPozivanje na učešće\nIzričito je navedeno da se referendumskom kampanjom ne smatra „pozivanje građana da učestvuju na referendumu“. Primenom argumentum a contrario dolazimo do zaključka da bi pozivanje na bojkot referenduma predstavljalo kampanju, iako ni jedno ni drugo ne potpada pod definiciju referendumske kampanje. Zakon se ne bavi rešavanjem mogućih spornih pitanja – ukoliko bi neko od organizatora referendumske kampanje smatrao da je kampanja drugog subjekta kojom se poziva na glasanje samo prividno neutralna, ne bi imao kome da iznese svoj prigovor.\nZabrana obećavanja ili davanja sredstava i pomoći\nNovi zakon će izričito zabraniti da se građanima radi ubeđivanja obećavaju ili daju bilo kakva materijalna sredstva iz privatnih i javnih izvora, ili neki vid nematerijalne pomoći. Ipak, svojevrsni vid takvih obećanja je već počeo, istina ne za ustavni, već za najavljeni „litijumski“ referendum i pre nego što je raspisan.\n„Javni funkcioneri ne mogu u tom svojstvu, niti u situacijama u kojima se nalaze povodom vršenja javne funkcije, voditi referendumsku kampanju niti mogu u svojstvu javnog funkcionera učestvovati u aktivnostima organizatora referendumske kampanje“ – glasi jedna od odredaba koja je popravljena na osnovu predloga koje je Transparentnost Srbija uputila Ministarstvu. Međutim, nije prihvaćen predlog da o slučajevima kada funkcioneri prekrše pravila Agencija mora da donese odluku u roku od 5 dana, iako takvo pravilo već postoji kad je reč o izbornoj kampanji.\nFinansiranje iz budžeta – načelno zabranjeno, a moguće na mala vrata\nFinansiranje referendumske kampanje iz javnih izvora je zabranjeno, ali ta zabrana nije dosledno sprovedena. Za razliku od izborne kampanje, ovde nema budžetskih dotacija ni za političke stranke, ni za druge organizatore kampanje (na primer preduzeća, ad hoc grupe građana, udruženja, verske zajednice, sindikati).\nKako je već rečeno, i državnim organima je zabranjeno da vode svoje kampanje u vezi sa referendumom. To je veoma bitno i dobro, pogotovo kada se setimo skandalozne odluke Vlade iz 2006. da građane o njihovom trošku ubeđuje da podrže promenu Ustava preko TV i novinskih oglasa i bilborda u vrednosti od oko 1,2 miliona evra (kad već kudim tu Vladu, red je da se istakne da je podnet detaljan račun o tim troškovima, koji se više ne može pronaći na sajtu Vlade, ali je sačuvan na sajtu TS). Pred ustavni referendum od pre 15 godina Vlada je takođe iz budžetske rezerve velikodušno donirala parlamentarnim strankama još blizu 2 miliona evra (150 miliona dinara), bez ikakvog pravnog osnova, i obaveze polaganja računa, a srazmerno broju poslanika. Po toj srazmeri, protivnici ustavnog predloga su dobili tek oko 1,2% ukupne sume. U praksi, novac je velikim delom uložen u izbornu kampanju koja je usledila nekoliko meseci kasnije, mada su ga neke stranke i vratile ili se žalile da nisu dobile sve.1\nFinansiranje referendumske kampanje iz budžeta bi bilo gotovo nemoguće izvesti na pravičan način, imajući u vidu da broj subjekata koji bi vodili takvu kampanju može biti veoma velik, te da oni ne pripadaju nužno istom taboru, čak i kada se zalažu za isti odgovor na referendumsko pitanje. U svakom slučaju, izvesno je da ne bi bilo pravično da se (parlamentarne) političke stranke privileguju (kao što je učinjeno 2006) u odnosu na sve druge subjekte zainteresovane za ishod referenduma. Međutim, na kraju će ipak biti tako, ali na posredan način.\nMinistarstvo državne uprave je u nacrtu zakona iz jula 2021. dalo dosledan predlog – da političke stranke, kada finansiraju referendumsku kampanju, ne smeju da koriste novac koji su dobile iz budžeta za druge namene (finansiranje redovnog rada, finansiranje izborne kampanje). To rešenje je, nažalost, napušteno, i to zbog preporuke Venecijanske komisije. Komisija je s pravom ukazala da će biti teško da se utvrdi poreklo stranačkog novca, ali je preporučila da se zabrana ukine i bila zadovoljna što je tako i učinjeno. Postojala je mogućnost da se umesto ukidanja ova zabrana precizira kriterijumima za utvrđivanje porekla novca. Pošto stranke koje su zastupljene u Narodnoj skupštini Srbije svakog meseca dobijaju iz budžeta oko 100 miliona dinara, očigledno je da će građani Srbije dobiti još jednu priliku da plate sopstveno uverenje da treba da podrže referendumski predlog.\nKo ne može da vodi kampanju – nelogična ograničenja\nZakon zabranjuje nekim pravnim licima da vode i finansiraju referendumsku kampanju. Spisak je modifikovana verzija onog koji važi za finansiranje izborne kampanje. Neke zabrane su nelogične. Između ostalog, preduzeća koja proizvode akcizne proizvode (kafa, nafta, alkohol, cigarete) ne bi mogla da vode i finansiraju kampanju, ne samo u vezi sa pitanjima od opšteg društvenog značaja, već ni onda kada se na referendumu odlučuje o stvarima od njihovog neposrednog interesa (na primer zabrana pušenja, zabrana točenja alkohola nakon 22.00).\nHoće li biti moguće kontrolisati finansiranje?\nPravila o finansiranju kampanje, izveštavanju i kontroli su uređena na sličan način kao i za izbore (prikupljanje i trošenje sredstava sa posebnog računa, podnošenje izveštaja Agenciji za sprečavanje korupcije, kontrola od strane Agencije). Postoji i jedna korisna dopuna – račun za finansiranje kampanje mora se zatvoriti pre podnošenja izveštaja, što bi za posledicu trebalo da ima izmirenje svih troškova najkasnije 30 dana nakon kraja kampanje, dok nakon izbora partijama često ostanu dugovi.\nS druge strane, neka pravila o kontroli finansiranja kampanja ovde neće biti primenjena. Za monitoring finansiranja izborne kampanje Agencija ima pravo na dodatna sredstva, a ovde ne. Namerno skrivanje porekla i obima sredstava za finansiranje izborne kampanje povlači sa sobom krivičnu odgovornost, dok su za kršenje pravila o referendumskoj kampanji propisani samo prekršaji. Postoje i brojne druge situacije u kojima može biti itekako sporno da li je „shodna primena“ Zakona o finansiranju političkih aktivnosti dovoljna.\nU vezi sa ovim propustom naročito treba naglasiti da za njega Venecijanska komisija ne snosi odgovornost, i pored toga što je dala pozitivno mišljenje o zakonu. Naime, Komisija je naglasila da predmet njihove analize uopšte nisu bile odredbe drugih zakona koje utiču na primenu pravila o referendumu. Pošto nije bilo preporuka, srpski zakonodavci su to razumeli kao signal da ni oni ne treba da proveravaju kako će funkcionisati shodna primena pravila. Za sada se o tome ne oglašava ni Agencija za sprečavanje korupcije, na čiji rad će krnja pravila imati najviše uticaja.\nPoseban apsurd Vladinog predloga zakona jeste to što je za izradu akta kojim će biti propisan sadržaj izveštaja o finansiranju referendumske kampanje određen rok od tri meseca (očekivano: najranije 26. ili 27. februara 2022). S druge strane, ako ustavni referendum bude bio održan 16. januara, rezultati će biti utvrđeni verovatno pre 20. januara, pa će rok koji organizatori referendumske kampanje imaju da podnesu izveštaj o finansiranju isteći oko nedelju dana pre nego što budu uopšte znali o čemu i na kojem obrascu treba da izveste!\nReč-dve o narodnoj inicijativi\nKoliko god bile sporne norme o referendumu i referendumskoj kampanji, problemi sa ovim predlogom zakona su daleko veći kada je reč o narodnoj inicijativi. Jedino što ovo pitanje, zbog velike senke ustavnog referenduma, trenutno nije u fokusu.\nJedno od tih pravila čini ovaj zakon neustavnim. Građani, koji do sada nisu morali ništa da plaćaju da bi koristili svoje ustavno pravo i podneli narodnu inicijativu, sada su izloženi troškovima overe (oko 10 hiljada evra za overu 30.000 potpisa, koliko treba kada je reč o zakonima). Ta suma je velika za inicijativni odbor, a podnošljiva ako bi svaki potpisnik iz svog džepa izdvajao 40 dinara. Međutim, nije stvar ni u 1,2 miliona, ni u 40 dinara, već u principu – ako su građani svoje ustavno pravo upražnjavali bez naknade, uvođenje takse efektivno sužava taj dostignuti nivo ljudskih prava, a to Ustav zabranjuje.\nNa stranu i principi – overa potpisa za narodnu inicijativu je jednostavno suvišna, predstavlja samo maltretiranje za građane, pa čak i za javne beležnike. Naime, skupštine će na kraju odlučivati o narodnoj inicijativi prema tome da li je poslanicima i odbornicima prihvatljivo ono što u njoj piše, bez obzira na to da li je svaki podatak iz lične karte potpisnika pravilno upisan (što bi trebalo da obezbede overitelji).\nAutor je programski direktor organizacije Transparentnost Srbija.\nKako je pisao „Glas javnosti“ od 7.11.2006, većina parlamentarnih stranaka, osim SPO i DS, koji je od dobijenih 19,2 miliona dinara u državnu kasu vratio 2,6, još nije bila svela račun o troškovima svojih kampanja. U G17 Plus kažu da su dobili 18, 6 miliona dinara, a da je najviše para otišlo na bilborde, teren i SMS poruke koje su slali kao deo kampanje. Predstavnik SPS je naveo da će „izveštaj o troškovima kampanje prikazati kroz redovan izveštaj o finansiranju stranaka“, i da na račun stranke nije leglo 500.000 dinara, a da su primili 13,2 miliona dinara za kampanju. Generalni sekretar SRS Aleksandar Vučić se žalio da toj stranci nije uplaćeno još 10 miliona dinara od predviđenih 49,2 miliona, i da je utrošen pun iznos. Prema proceni direktora DSS dobijenih 25,3 miliona dinara je i potrošeno. U Novoj Srbiji koja je dobijenih 7,2 miliona podelila sa SDPO, pravljenje izveštaja o troškovima je toku. Socijaldemokratska unija i Građanski savez Srbije potrošili su novac na antireferendumsku kampanju, a dobili su 600.000, odnosno 1,2 miliona. (Navedeno na osnovu pres-klipinga organizacije Transparentnost Srbija, nedostupno na internetu.)\nAuthor: Nemanja Nenadić\nMolim te nemoj reći da sam razgovarao sa tobom